open-index/open-wikipedia-markdown huggingface dataset:
財務管理

**財務管理**（**financial management**）係策略管理上包含咗一系列活動，涉及管理人員幫手計劃、安排、同埋控制個組織嘅財務活動，例如係度吓間公司嘅資金要點樣分配，將普遍嘅管理原則應用落去對個組織嘅財政資源嘅管理上。
工作滿足感

**工作滿足感**（）係指一個員工對佢份工有幾滿意，係管理學上常用嘅研究課題。
問卷調查

**問卷**（ ）係社會科學上常用嘅一種研究方法，講緊研究者設計包含多條問題嘅問卷，邀請受訪者根據自己嘅情況或者意見作答。呢啲回答會轉化成數據，俾學者或者政策制定者分析。問卷可以係用紙做嘅又得、用電腦做都得。

## 社科

喺社會科學入便，問卷調查可以係定量研究嘅方法，研究者可以用統計方法，分析大量人群嘅意見或者行為模式。同訪問研究比起嚟，問卷調查可以涵蓋更多樣化嘅受訪者，從而產生具代表性嘅數據。

例如喺公共健康領域，研究者可以用問卷了解市民嘅飲食習慣、運動頻率、有冇食煙同埋心理壓力，從而探討呢啲生活習慣特性同糖尿等嘅病之間有冇統計相關。呢類研究結果可以幫助政府制定政策，例如推廣均衡飲食或者加強社區運動設施。

## 步驟
做問卷調查有以下呢啲步驟：
# 確定研究問題同假說；
# 設計題項同回應格式；
# 進行專家審查同預試；
# 檢驗信度同效度；
# 正式發放問卷；
# 收集同分析數據。

## 睇埋
*社會科學
*心理測量
*市場研究
*訪問研究

## 引述
實驗室

**實驗室**（；）係指一個俾人做科學性或者技術性嘅研究、實驗、以及量度嘅空間。

## 概論

實驗室係攞嚟做實驗嘅。喺現實嘅科學研究上，研究者做實驗嗰時，實會盡力想確保所有嘅變數都受控，想排除混淆變數等因素嘅干擾；實驗室就係俾人攞嚟做實驗嘅房，其中一個最重要嘅特徵係**高度受控**。

例如一間做化學實驗嘅實驗室會將所有嘅檯櫈都整到乾乾淨淨，而且實驗用嘅化學物質冚唪唥都會搵密封嘅容器裝住，噉做其中一個重要嘅目的就係想防止做實驗嗰陣有啲意料之外嘅化學物質干擾研究緊嘅化學反應。做醫學同生物學等領域嘅實驗室都係同一道理。

## 睇埋
*科學方法
*混淆變數
*隨機抽樣

## 攷

## 拎
營業額

**營業額**（，，）又叫**營業收入**或者**營收**，係會計學上嘅行話，指間公司因為正常商業活動所獲得嘅收入。

## 睇埋
*收入
*利潤
*管理學
*經濟學

類:會計
組織發展

**組織發展**（**organizational development**）係指一個組織隨住周圍環境變化（例如市場上嘅變化）而改變自己適應環境嘅過程，喺管理學上係一個重大課題。
群體動力學

**群體動力學**（**group dynamics**）係指一個群體內部嘅個體之間或者群體與群體之間形成嘅行為同心理系統。
團隊有效性

**團隊有效性**（）係管理學上嘅一個概念，指一個團隊有幾能夠達成佢哋嘅工作。

## 睇埋
*工作表現
工作壓力

**工作壓力**（**occupational stress**）係指工作造成嘅心理壓力。

係指僱員由於工作環境、工作內容、人際關係或組織文化等因素而產生嘅心理同生理負面反應。呢種壓力通常源於工作量過大（粤語俗稱「工作量爆煲」）、工時過長、工作與生活失衡（Work-life Balance）、對職業前景感到迷茫，或者同同事、上司之間嘅關係緊張等因素。

持續嘅工作壓力可能會引致一系列健康問題，例如焦慮、失眠、情緒低落，甚至係心血管疾病等。因此，如何有效管理同舒緩工作壓力，已經成為現代職業健康同人力資源管理嘅一個重要課題。
職場欺凌

**職場欺凌**（**workplace bullying**），係指一個職場當中發生，員工之間持續噉對對方作出傷害嘅行為。

## 部分同引發職場欺凌有關嘅因素

* 辦公室熱桌制

## 參考來源


類:勞工
耶穌嘅神蹟

**耶穌嘅神蹟**係《聖經》記載耶穌所行嘅異能奇事，大致可以分為醫病、趕鬼、掌管自然界同死人復活四類，喺《新約聖經》共記載咗36件，《馬太福音》記載咗20件，《馬可福音》記載咗17件，《路加福音》記載咗17件，《約翰福音》記載咗10件。

## 一覽
### 醫病

### 趕鬼

### 掌管自然界

### 死人復活

## 參考
衝突調解

**衝突調解**，或者叫**衝突解決**，正式啲講可以理解為一套套嘅方法同過程，用嚟確保衝突得以透過和平方式解決，尤其係講緊要避免衝突雙方事後出現報復嘅行為。喺群體入便，成員成日都要解決群體內部嘅衝突，方法唔單止係勸交咁簡單，仲要涉及主動同群體嘅成員溝通，講清楚自己嘅動機或者信念係乜，包括述出自己嘅意圖，同埋點解會持有某啲信念等等。呢啲過程往往會涉及談判。

衝突調解可以分好多唔同層面，通常要對應返衝突本身嘅處理方式。認知層面嘅解決，係指衝突各方點樣理解同看待面對緊嘅衝突，包括佢哋嘅信念、理解方式同態度等；情緒層面嘅解決，則要考慮埋喺衝突中嘅感受同埋情緒能量。

喺工作場所，衝突調解係一種重要嘅能力，例如見工嗰陣就時常會問呢方面嘅問題。

## 理論模型
喺管理學等嘅學科當中，有諸多模型可以用嚟理解衝突調解嘅過程。

### 方格模型

Ruble 同 Thomas 呢兩位學者提出咗一個模型，講到處理衝突嘅方法主要喺兩個維度上有異：
*打橫嗰條軸係評估**合作度**，即係有幾達得到共同目標；
*打戙嗰條軸就係評估**強硬度** (暫譯) ，即係各方有幾堅持要達到自己嘅目標。
Thomas 同 Kilmann 就進一步擴展呢個方格，加入咗一套針對五種行為模式嘅評分系統。當各方都好強硬，同時佢哋嘅目標唔相容嗰陣，就會變成**競爭**；當各方都強硬，但係目標又相容嗰陣，佢哋就可以**協作**；如果無任何一方優先考慮互斥嘅目標，佢哋就可能會表現出**逃避**；當強硬度低而且合作度高嗰陣，各方可以表現出**順從**；如果喺強硬度同合作度之間無明顯偏向，就可能會達成**妥協**。

不過，唔係每一種風格喺所有情況下都會帶嚟理想嘅結果。譬如若果衝突雙方嘅目標，係冇得改變而且互斥嘅話，協作就行唔通。唔同嘅風格各有優缺點。一般認為視乎具體情況，選擇唔同嘅衝突處理風格，先至係攞到最佳結果嘅理想做法。

### 其他模型

## 文化問題
亦有管理相關嘅工作者諗到，衝突調解嘅做法亦要考慮到文化同習俗。喺加拿大同美國等歐美文化嘅場境入便，成功解決衝突，通常要促進爭議各方之間嘅溝通、解決問題，仲要起草滿足到各方需要嘅協議。喺呢啲情況下，負責調解衝突嘅人經常要處理點樣為每位參與者搵到一個有利嘅方案，最終達致雙贏。

而喺中國等非歐美嘅文化場境當中，搵出大家一齊贏嘅方案固然重要，但係達到呢個目的嘅手法可以好唔同。譬如有研究指喺呢啲環境下，爭議各方如果直接開門見山噉講清楚衝突裡便嘅利益問題，啲人可能覺得佢非常無禮，甚至搞到衝突惡化同埋拖慢解決進度。喺呢啲情況下，可以搵宗教、部落或者社區領袖介入，透過第三方幫手傳達唔順耳嘅真心話；或者透過故事嚟提出建議，往往會更有效。亦因為呢個緣故，跨文化嘅衝突好多時都零舍難解決，爭議各方嘅期望可能好唔同，於是就容易產生誤會。

## 睇埋
*組織
*博弈
*攻擊性

## 註解

## 引咗
人本主義心理學

**人本主義心理學**（**humanistic psychology**）係心理學一個子領域，特別強調人嘅正面本質同價值，而唔係集中研究人嘅問題行為，強調人嘅成長同發展。

喺廿世紀中期出現，主要係回應兩種當時嘅主流理論：佛洛伊德 嘅 精神分析理論，同 史金納（B.F. Skinner）嘅 行為主義 ，因此，艾巴咸·馬斯勞 提出心理學需要一個「第三勢力」。 

人本心理學喺一九五〇年代因為馬斯洛而開始受到重視。人本心理學有幾個重點元素 ：

*用 整體論 嘅角度去理解人，包括自己同其他人（人係一個整體，多過各部分加埋）
*重視一個人完整嘅人生經歷
*承認人類存在中「意圖性」嘅重要
*認為健康嘅人需要有一個清楚嘅人生終極目標

人本心理學亦認同 靈性追求（spirituality）係 心靈（psyche）嘅重要部分，並且同新興嘅 超個人心理學（transpersonal psychology）有關 。

基本上，**人本治療**（humanistic therapy）鼓勵 自我覺察（self-awareness） 同 反思能力（reflexivity），幫助個案將慣性、反應式嘅思維同行為，轉變成更健康、更有建設性嘅選擇。呢種取向容許將 正念（mindfulness）同行為治療結合，再配合正面嘅社會支持。

根據 人本心理學協會（Association for Humanistic Psychology） 嘅一篇文章，人本治療被形容為有「一個關鍵機會，可以帶領陷入困境嘅文化回到健康嘅道路。相比其他治療方式，人本—存在取向治療更能體現民主精神，較少將治療師嘅意識形態強加於個案，最大化選擇自由，並肯定人類嘅潛能 。」

喺廿世紀，人本心理學稱之為心理學嘅「第三勢力」，同較早期、較少關注人性嘅 精神分析 同 行為主義 作出區分。

喺 美國，主要嘅專業組織包括本心理學協會，以及隸屬於 美國心理學會（American Psychological Association） 嘅人本心理學學會（第32分部）。而英國方面，就有英國人本心理學從業者協會。

## 同精神分析理論同埋行為主義嘅分別
馬斯洛因為唔同意當時由佛洛伊德同史金納主導嘅心理學理論，於是發展出人本理論嘅重點概念。
馬斯洛對當時兩大理論有以下批評：

#佛洛伊德嘅理論屬於 決定論（determinism），意思係將人嘅行為歸因於無意識嘅慾望。
#佛洛伊德同史金納嘅理論主要集中研究有心理衝突（即病理性）嘅個體，而唔係所有人。
#另外兩種理論過份聚焦人類嘅負面特質，反而忽略咗馬斯洛相信每個人都擁有嘅正面潛能。
因此，馬斯洛喺建立自己嘅理論時，選擇聚焦於 意識（consciousness），而唔係無意識，並嘗試發展一套新理論，去解釋所有人點樣可以發揮佢哋嘅最高潛能。

## 睇埋
*需求層次理論

## 攷據
需求層次理論

**需求層次理論（）**係由美國心理學家艾巴咸·馬斯勞提出嘅概念，主要用嚟解釋人類行為背後嘅動機同埋目標 。 呢個理論描述人類有唔同嘅心理需求，包括咗人類對安全嘅渴望等等。需求層次理論將呢啲心理需求分做五大層，而根據呢個理論，一個人要滿足晒基層嘅需求，先可以追求高層嗰啲。

根據馬斯勞嘅原始構想，人類嘅需求分為五組，並按強度排列出「優勢層級」嘅關係。雖然馬斯洛本人並冇親手畫過圖，但後世通常會用一個「金字塔」嚟表達呢套理論  ：最底層係生存最基本、影響力最大嘅生理需求，而最高層就係自我實現需求。喺佢後期嘅著作入面，馬斯洛仲加多咗第六層，稱為「超需求」同埋超動機 。

呢套理論係馬斯勞對心理學最深遠嘅貢獻之一  ，到咗今日，佢依然係高等教育 、 企業同管理培訓 、 社會學研究、醫療  、心理輔導 同社工界成日用嘅框架。 雖然呢套理論應用得好廣泛，但因為缺乏足夠嘅實證支持，佢嘅科學有效性喺學術界一直都仲有得坳。

## 概論

需求層次理論將人類嘅需要想像成係分幾層噉樣嘅，一個人要諗某一層嘅需要，就一定要滿足晒佢下面嗰幾層嘅需要先。需求層次理論個基本模型好似下圖噉，一個人要食得飽同埋滿足晒其他基本生理需要，先至有可能去諗自己夠唔夠安全，等到佢夠晒安全佢就可以再諗愛同歸屬方面嘅需要... 如此類推。

基於呢套諗法，一個人唔夠動力做嘢，好多時係因為佢哋未滿足到低層啲嘅需要。

喺需求層次最高個位嘅，係**自我實現**。自我實現係指個人努力去發揮佢嘅潛能同埋個人成長，追求符合自己價值觀同志向嘅活動，最後達致充實感。一個自我實現緊嘅人，特點係有創意、識解難同埋渴望達成有意義嘅目標。呢個階段嘅人有強烈嘅內在動機，專注於個人發展同為更大嘅利益作出貢獻。

## 睇埋
*創造力
*人本主義心理學

## 參考
組織心理學

**組織心理學**（），全名**工業與組織心理學**（）係心理學同管理學嘅一個結合領域，專門研究點樣運用心理學嘅知識幫手管理一個組織嘅員工。
## 概論

## 工作

### 職業分析

### 工作設計

## 員工層面

### 動機

### 工作滿足感

### 工作壓力

### 員工訓練

### 公民行為

### 人員選擇

### 表現評估

## 團隊層面

### 組織文化

### 群體動力學

### 團隊有效性

## 領導才能

## 創新

## 神經研究

## 相關領域

*統計學
*認知心理學
*性格心理學
*社會心理學
*應用心理學
*教育心理學
*消費心理學

## 睇埋

*組織學習
*黑暗三角特質
*應用行為分析
*踢貓效應
*人力資源管理
*控制理論
*工業革命
*生產機械化

## 文獻
*Anderson, N.; Ones, D. S.; Sinangil, H. K.; Viswesvaran, C. (eds.). (2002). *Handbook of Industrial, Work and Organizational Psychology, Volume 1: Personnel Psychology*. Thousand Oaks, California: SAGE Publications
*Anderson, N.; Ones, D. S.; Sinangil, H. K.; Viswesvaran, C. (eds.). (2002). *Handbook of Industrial, Work and Organizational Psychology, Volume 2: Organizational Psychology*. SAGE Publications
## 攷

## 拎
*British Psychological Society's Division of Occupational Psychology's (DOP) website.
*European Academy of Occupational Health Psychology.
*Society for Industrial and Organizational Psychology.

類:管理學
林良忠

**林良忠**係台灣電影攝影師，台灣淡江大學法國文學系畢業、紐約大學電影研究所。佢做過1991年劇情電影《推手》攝影師，入圍第28屆台灣電影金馬獎最佳攝影獎。1993年，台灣電影《喜宴》攝影師。1994年，台灣電影《飲食男女》攝影師。

林贊庭係林良忠爸爸，因為《寂寞的十七歲》榮獲第6屆台灣電影金馬獎最佳攝影獎。

## 攝影作品
* 1992 推手 導演李安
* 1993 喜宴 導演李安
* 1994 飲食男女 導演李安
* 1998 《女兒紅》
* 1998 上海紀事 導演彭小蓮
* 1998 桂林榮記 導演謝衍
* 2001 滿山紅柿 導演彭小蓮
* 2001 《不可思議的傘》
* 2002 《我愛貝克漢》
* 2002 《假裝沒感覺》
* 2003 《美麗上海》
* 2005 向日葵 張揚 (導演)
* 2006 上海倫巴 導演彭小蓮
* 2006 芳香之旅 導演章家瑞
* 2006 盲山 導演李楊
紅磡市政大廈體育館

**紅磡市政大廈體育館**，香港室內體育館之一，喺九龍紅磡馬頭圍道十一號紅磡市政大廈三到五樓，英文叫**Hung Hom Municipal Services Building Sports Centre**。行政上歸九龍城區。設施有籃球場、排球場、羽毛球場、壁球場、乒乓球檯、活動室、舞蹈室、兒童遊戲室。一九九六年四月十五號開張，歸康樂及文化事務署管。

## 名
香港其他喺市政大廈入面嘅室內體育館，都用「地方名+體育館」嘅方式命名，但係皆因「紅磡體育館」呢個名已經係紅磡站隔籬嘅香港體育館嘅常用稱呼，為咗唔好引起混淆，呢度就叫做「紅磡市政大廈體育館」。

## 設施
*多用途主場一個，可以做羽毛球場八個、或籃球場兩個、或排球場兩個。
*舞蹈室一間，面積一百零九平方米，有牆鏡、扶槓同音響設備
*兒童遊戲室一間，面積九十平方米
*活動室一間，面積一百零六平方米，有乒乓球檯兩張
*壁球室兩間，面積各六十二平方米，可改做乒乓球室，或多用途活動室，有音響設備同地墊
*乒乓球室一間
品質管理

**品質管理**（）係管理嘅一部份，負責確保一個組織嘅產品同服務嘅質素一致。
迦拿婚宴

**迦拿婚宴**係《聖經》記載耶穌喺婚宴裏面將水變為酒嘅神蹟，係耶穌所行嘅第一件神蹟，喺四卷福音書之中，只有《約翰福音》有記載。當主人啲酒冇晒嘅時候，耶穌嘅阿媽馬利亞就叫耶穌幫手諗辦法。

## 聖經譯文

## 概覽
婚禮喺風俗上固然重要，而舊約同猶太傳統「婚筵」更係彌賽亞時代嘅象徵，同神國嘅象徵。迦拿係離拿撒勒以北九哩嘅一個鄉村小鎮，按照猶太律法，處女嘅婚禮要喺禮拜三舉行，婚後要開放新居一個禮拜，一對新人戴冠冕、着禮服，接受親友祝賀。

喺猶太人宴會之中，酒係好重要嘅，俗語說：「冇酒就冇歡樂」。喺婚筵中冇酒係一對新人嘅莫大恥辱。所以「酒冇晒」係極嚴重嘅問題，而耶穌變水為酒就令到婚筵嘅歡樂氣氛得以延續。同時，呢個神蹟亦有重大嘅屬靈意義；佢象徵一個新年代嘅來臨（酒），代替猶太人以往喺宗教上嘅傳統儀式（水）。佢係彌賽亞，為世人帶嚟新嘅希望、新嘅生命同神國嘅喜樂。

耶穌回答馬利亞嘅話「母親」原文作「婦人」。約翰福音係唯一冇指出耶穌阿媽個名嘅書卷，耶穌喺呢度開始傳道事工，同喺十字架上完成救贖大功，都稱呼佢阿媽做「婦人」，喺當時呢個表達係極具尊重嘅，而唔係不敬嘅意思，另外表示佢要脫離世上父母對子女嘅權柄，而開始接受天父差派嘅傳道事工。

## 參考
心靈理論

**心靈理論**（）係心理學當中嘅一個概念，講緊人類有能力理解自己同其他人有思維、情緒、信念等嘅心理狀態，縱使呢啲心理狀態冇得直接感知。呢種認知能力係人類理解社交互動嘅基礎，亦係培養同理心同埋溝通技巧嘅重要一部份。

## 基本定義
人會按佢哋嘅內在心理狀態行事。舉個例：如果一個人喺某個地方搵緊一件物品，佢可能相信嗰件物品喺嗰度，而無論實際上係咪咁，呢種意識令一般人明白，其他人可能會有同自己唔同嘅信念同知識，即係話佢哋心目中有個「理論」，相信其他人係有心靈嘅。

## 點解重要

一個人要有心靈理論功能，先能夠理解其他人嘅行為。呢種能力令人識得預測身邊嘅人會有咩反應，亦令佢哋能夠喺溝通過程中考慮對方嘅立場同意圖。呢種能力對於處理複雜社交情境嚟講好重要。心靈理論嘅缺憾，亦被指係自閉症譜系障礙患者面對社交困難嘅主因之一。

## 睇埋
*語用
*角色

## 引咗
自傳式記憶

**自傳式記憶**（**autobiographic memory**）係人類記憶功能嘅一部份，指一個人基於佢嘅情節記憶（episodic memory；佢經歷過嘅事發生嘅時間地點）以及語義記憶（semantic memory；有關世界嘅普遍知識）記低、有關自己人生嘅片段。
可持續性

**可持續性**（**sustainability**）係指「可以持續噉存在」呢種特徵。例如可持續性嘅經濟發展理應唔會對環境造成太大破壞，否則就終有一日會搞到文明嘅崩塌。
預設模式網絡

**預設模式網絡**（；），又有叫**反作業網絡**（），喺神經科學上係指一個大規模腦網絡。呢個網絡包含多個腦區，而根據神經科學上嘅研究，預設模式網絡會喺幾個情況下最活躍：
#當個人醒緊、但冇特別話做緊乜嘢要求專注嘅工作嗰陣，例如個人可能發緊白日夢，個腦處於閒置狀態（「個腦處於預設模式」），而當個人開始集中精神做一個作業嗰時，預設模式網絡好多時活躍程度會下降；
#當個人諗緊自己（尤其係諗有關自己過去嘅記憶）或者其他人嗰陣；
#當個人回想緊過去或者計劃緊未來嗰陣。

有證據顯示，DMN 異常同腦退化（Alzheimer's）以及自閉症譜系（autism spectrum disorders）有關。

## 相關腦區
預設模式網絡係一個大型嘅腦網絡，包含多個腦區：

### 同諗自己相關
*後帶狀皮層（posterior cingulate cortex，PCC）同楔前部（precuneus）：負責將**由下至上**（bottom-up）嘅訊息結合落去記憶同感知嚟嘅訊息嗰度；腹側後帶狀皮層喺任何預設模式網絡嘅作業當中都會啟動，而背側後帶狀皮層就同意識比較有關。
*中部前額皮層（medial prefrontal cortex，mPFC）：做有關自己以及同自己好接近嘅人（例如屋企人）。
*角回（angular gyrus）：會幫手回想情節記憶（episodic memory）。

### 背側子系統
*背中側前額皮層（dorsal medial prefrontal cortex）：會幫手推斷其他人嘅行動背後嘅意圖。
*顳頂交界點（temporoparietal junction；顳葉同頂葉嘅一個交界位）：幫手做心智理論（theory of mind）嘅功能。
*外側顳葉（lateral temporal cortex）：幫手提取有關社交嘅語義記憶（semantic memory）。

### 中側顳葉子系統
*普遍：自傳式記憶（autobiographical memory）
*海馬體（hippocampus）：形成新嘅記憶，仲有係回想過去同想像未來。
*後下側頂葉（posterior inferior parietal lobe，pIPL）：聽覺、視覺、同體感訊息嘅交界處。

## 睇埋
*注意力
*心流
*時覺

## 攷

## 拎
*
認知偏誤

**認知偏誤**（）指認知系統以乜方式持續偏離正確嘅判斷，係認知心理學上一大研究課題。

## 睇埋
*認知偏誤一覽
*Metacognition
*決策
*輕推
十大傑出青年

**十大傑出青年**係表揚喺工作上有卓越表現或對社會有貢獻嘅青年人嘅獎項，好多地方都有舉辦。

## 一覽
*香港十大傑出青年
*中國十大傑出青年
*中華民國十大傑出青年
*馬來西亞十大傑出青年
*全美十大華人傑出青年
*英國十大傑出華人青年
*澳洲十大傑出華人青年
*世界十大傑出青年
世界十大傑出青年

**世界十大傑出青年**（）由國際青年商會組織舉辦，頒畀嗰啲為世界作出突出貢獻，得到世界認可嘅男女青年人嘅一項榮譽同鼓勵。每年都由來自世界各地嘅傑出人士組成評審團，每年從世界各地青年人之中評選出10位年齡介乎18至40歲之間嘅男女人士，凡係能夠達到一定嘅條件先至可以獲得呢個榮譽。

## 候選界別
*商業、經濟、企業
*政治、法律、政製事務
*教育
*文化
*人文、環保工作
*兒童、世界和平、人權工作
*慈善、志願工作
*科學、科技發展
*個人改進、個人成就
*醫學
賭徒謬誤

**賭徒謬誤**（ ），又叫**蒙地卡羅謬誤**或者**機率成熟謬誤**，係一種常見嘅錯誤信念：或然率論有講到獨立嘅概念；如果話兩件事件係獨立嘅話，噉一次事件嘅結果會影響另外嗰件發生嘅或然率，而統計學研究睇勻咗大量嘅數據，知道好多事件（例如係掟兩次銀仔或者擲兩次骰仔）都係獨立嘅；不過喺現實，人類好多時會諗住一件事發生過幾次，跟住再發生嘅或然率就會無啦啦低咗；例如有個賭徒喺度賭紅黑，佢見到之前幾次都係出紅，於是覺得跟住落嚟會再出紅嘅或然率會低咗，但係統計學研究證實咗佢噉嘅諗法係錯嘅。

## 數學背景

首先，思考吓或然率論講到嘅獨立概念。响或然率論當中，如果話兩件事 A 同 B 彼此獨立，即係話無論 A 有無發生，B 發生嘅或然率都唔會變，反之亦然。用數學式講，即係話設
*P(A) 做「A 發生嘅或然率」
*P(B) 做「B 發生嘅或然率」
以下嘅式會成立：
:P(A \mid B) = P(A)
:P(B \mid A) = P(B)
—已知 B 發生咗，A 發生嘅或然率依然係 P(A) 咁多，而且將兩件事件位置掉轉，上述講嘅嘢依然成立。如果事件嘅數量超過兩件—有 n 咁多件事件，而 n > 2 —都可以用同一道理想像：如果喺嗰 n 件事件入邊是但抽兩件出嚟，佢哋彼此之間都係獨立嘅，噉呢 n 件事件之間就算係彼此獨立。

實證嘅統計學研究表示，好多事件都係獨立嘅。統計學研究者睇返大量嘅賭局紀錄，發現（例如）賭紅黑每一局都係獨立於其他局嘅，即係話搵
*10,000 次「之前連續十次出紅」嘅情況，同埋
*10,000 次「之前五次紅五次黑」嘅情況，
下一局「出紅」嘅機率依然無變，仲係同「出黑」嘅機率相同。

有唔少經濟學、心理學以及腦神經學領域嘅研究者都有做實證研究，觀察人喺賭場賭錢或者做投資嗰陣時嘅行為：賭徒謬誤講緊嘅就係，人成日都理解唔到「呢啲事件查實係彼此獨立嘅」，成日都將實質上隨機嘅事件當做「識得自我更正」嘅過程，所以（例如）會諗住一個輪盤連續出咗幾次紅，下次就實會出返一次黑嚟「返勻佢」—而呢種心態往往會令佢哋做出一啲唔理想嘅決策。

## 典故

賭徒謬誤又有個別名叫**蒙地卡羅謬誤**。呢個名背後查實有段古。

事源據講係 1913 年嘅蒙地卡羅賭場：蒙地卡羅賭場係全歐洲其中一間最有名氣嘅賭場，位於摩納哥嘅蒙地卡羅；蒙地卡羅地處地中海沿岸，出晒名有好靚嘅沙灘，而蒙地卡羅賭場設計得又豪華又充滿咗各種嘅娛樂設備，不溜都吸引到好多有錢嘅遊客。話說當時有一大班賭客喺蒙地卡羅賭場嘅賭廳嗰度玩輪盤，而個輪盤已經連續 10 次出咗黑。班賭客見到個輪盤咁耐都未出紅，就開始深信「下一舖實會出紅」，個個都爭住落注賭跟住落嚟會出紅。點知及後嘅結果竟然係個輪盤連續 26 舖都出黑，然後先出咗一次紅咁多。根據紀錄，嗰班賭客個個都賭紅，連續輸咗咁多次，總共輸咗嘅錢數以百萬美金計。呢單嘢引起咗經濟學同相關領域嘅學者嘩然，從此之後「將啲彼此獨立嘅事件當係唔獨立」噉嘅思考失誤，就有咗個名叫**蒙地卡羅謬誤**。

## 睇埋
*爛賭
*有限理性
*返去平均
*系列位置
*易搵度捷思法

## 參考
用咗嘅重要概念或者專有名詞嘅外語（主要係英文）名：

***賭徒謬誤**：gambler's fallacy
***蒙地卡羅謬誤**：Monte Carlo fallacy
***機率成熟謬誤**：fallacy of the maturity of chances
*或然率論：probability theory
*統計獨立：statistically independent
*蒙地卡羅賭場：Casino de Monte-Carlo

除咗本文引述咗嘅文，仲可以進一步閱讀：

*Barron, G., & Leider, S. (2010). The role of experience in the Gambler's Fallacy (PDF). *Journal of Behavioral Decision Making*, 23(1), 117-129，講到過去經驗「點樣呈現」可以影響一個人對機率嘅判斷。將過往紀錄一次過展示出嚟嘅話，似乎能夠減低賭徒謬誤出現嘅機率（相對畀受試者親身體驗啲事件）。
*Goodie, A. S., & Fortune, E. E. (2013). Measuring cognitive distortions in pathological gambling: review and meta-analyses. *Psychology of addictive behaviors*, 27(3), 730，佢哋做咗元分析，講到爛賭嘅人特別傾向會有賭徒謬誤等嘅心態。
*Hon-Snir, S., Kudryavtsev, A., & Cohen, G. (2012). Stock market investors: Who is more rational, and who relies on intuition. *International Journal of Economics and Finance*, 4(5), 56-72，呢篇文討論啲人投資嗰陣好多時都會持有賭徒謬誤噉嘅心態，經驗老到啲嘅投資者被指係冇咁易喺判斷上出現偏差。

## 註解

## 引述
引用咗嘅學術文獻或者網頁：

## 外拎
* ﻿釐清沉迷原因 針對性輔導戒癮，大公報
* 賭徒謬誤：概論與例子，投資百科呢篇文，講到做投資嗰陣都要避免犯賭徒謬誤嘅失誤—就算某隻股或者某隻資產嘅價呢排勁喺度升，都唔表示佢跟住落嚟實會跌。投資者需要睇長遠啲嘅數據先做決定。
* 賭徒謬誤，解釋得清清楚楚，The Decision Lab（**決策實驗室**）
效用

**效用**（；），又叫**效益**，係經濟學上嘅一個概念，指一個空想嘅數，用嚟表示一件物品或者一個選項喺做緊決策嗰個個體心目中**幾有價值**或者**幾著數**。如果加入埋腦神經學知識嚟諗，一個選項嘅效用有可能由某啲腦區嘅活躍程度嚟反映。

## 基礎

喺最基本上，想像家陣個人有若干個選擇，是但攞其中一個選擇嚟睇，個選擇有 n 咁多個可能結果，噉呢個選擇嘅預期效益 \text{U} 可以用以下呢條式表達：
:\text{U} = \sum_{ i=1}^n u(x_i) p_i，當中
u(x_i) 係指第 i 個可能結果嘅效益，u(x_i) 係 x_i（i 帶嚟嘅價值）嘅函數，而 p_i 係第 i 個可能結果發生嘅機會率。用日常用語講，即係話個選擇嘅 \text{U} 等如「將每個可能結果發生嘅機會率乘嗰個結果嘅效益，再將呢啲乘出嚟嘅數冚唪唥加埋嗮一齊」。

## 模擬

效用呢個概念，喺經濟學嘅電腦模擬上成日用到。

例如係房地產市場電腦模擬噉：房地產市場可以當做一個由好多決策者同住戶組成嘅系統，一個住戶會有若干位決策者，每位決策者都有各種嘅特徵，包括性別、年齡同埋喺娛樂上嘅偏好呀噉，同時每個住戶都有啲特徵，例如係「手上有幾多錢」噉；然後個程式會同每位決策者計個數，得知佢住邊會得到最大嘅效益—例如一個鍾意睇戲嘅人正路會想住喺戲院附近。進階啲嘅模型，仲會考慮埋參數會點樣隨時間而變化，或者考慮每位決策者會唔會遇到情況令佢啲特徵突變。

## 腦部

响廿一世紀初嘅效用研究當中，一個廣受關注嘅課題就係所謂嘅**效益編碼**問題：廿世紀起嘅神經科學一般都假設咗，任何嘅心理現象都喺腦裏面有個對應嘅物理量（心腦同一論）；噉講即係話，腦理應會有某啲神經細胞係負責將一個選擇嘅預期效益做編碼嘅－即係用柞細胞嘅某啲物理量嚟代表個選擇嘅預期效益。喺最基本上，負責代表效益數值嘅神經細胞嘅活躍程度應該最少會同一個選擇嘅預期效益有正嘅統計相關，即係話神經科學家要係噉做實驗，要受試者（例如）評估每個選擇嘅效益，再一路用神經造影方法監察住受試者嘅腦活動，睇吓邊啲神經細胞嘅活躍程度同預期效益有相關。

## 睇埋
*決策
*損失規避

## 註釋

## 英詞

## 引用來源
經濟人

**經濟人**（）係新古典經濟學（neoclassical economics）提出嘅一個概念，認為人類基本上係理性（rational）嘅，會選擇能夠令自己達到目的機會率最大化嘅行動，喺「追求緊乜嘢目的」呢一點上始終如一，而且對每個選擇嘅效用（個選擇對佢幾有用）曉做正確嘅判斷。

## 批評

## 睇埋
*遞移關係
*球狀乳牛
行為博弈論

**行為博弈論**（**behavioral game theory**）係用心理學以及行為經濟學嘅諗頭研究博弈論嘅一套理論。
策略思考

**策略思考**係指一個個體諗出一套策略嘅思考過程。做策略思考嘅人（策士）會集中精力追求達到目的，當中**目的**好多時係要打低對手，要做嘅嘢包括事前計劃要做乜、預測對手會點行動、仲有係喺競爭開始後做決策。策略思考可以係由人腦做嘅，不過廣義上可以包埋人工智能做嘅策略思考——教人工智能玩遊戲嘅研究表明，人工智能都可以展現出策略思考噉嘅行為。

## 主要步驟

對於策略思考要點做，唔同人有唔同見解，不過一般嚟講，做策略思考通常都要諗以下呢啲嘢：
#**理解規則**：玩遊戲（想像捉象棋）嗰陣，玩遊戲嘅人實要理解遊戲嘅規則，包括理解遊戲嘅目的係乜（例如捉象棋係要食咗對方隻將軍）同埋有乜嘢限制。就算唔係玩遊戲，策略思考都必然會涉及一定嘅專家知識，思考者要對「呢種呢種行動，傾向會引致咩後果」有返咁上下熟。
#**分析現狀**：思考者實要理解現狀；達成遊戲目的，基本上就係要將現狀變成理想狀態（理想狀態：自己贏嘅狀態），包括係搵出環境當中有咩機會可以利用，自己有咩弱點，對手有咩強點，仲有係資源喺咩地方... 等等。可以睇埋強弱危機分析嘅概念。
#策略計劃：思考者要制定長遠同短期嘅目標，例如喺一隻戰略遊戲當中，長遠目標可能係要擴張自己嘅領土，而短期目標可能係要搜集資源，為領土擴張做準備；喺呢個過程當中，思考者有需要諗吓唔同嘅短期目標「邊個重要啲」，而且仲要有彈性，諗吓有邊啲情境係大機會發生嘅，以及係自己要點樣應對呢啲情境。可以睇睇情景計劃或者係博弈論講嗰啲策略。
#**預測對手行動**：思考者亦有必要估計對手會做乜，知道對手嘅動機係乜，並且就每一個「對手有機會採取嘅行動」準備定對抗手段；有關呢樣嘢要點做，可以睇吓最大最小化同埋其他博弈論概念。
#*策士之間交手嗰陣，望落垂手可得嘅回報好多時都係陷阱，例如國際象棋嘅誘餌戰術就涉及犧牲自己一隻棋，引誘對方為咗食嗰隻棋而將自己嘅棋移去不利嘅位置嗰度。策士要防範自己因為衝動想達到短期目的，而一嘢踩落對手嘅陷阱。
#做決定：喺競爭進行途中，思考者要做一路評估現況，估算每個可能行動有咩風險同可以帶嚟咩回報。
#學嘢同適應：一般認為，成功嘅策士會不斷噉  自己嘅所知；事實表明，遊戲規則、現狀以及「邊種行動最有利」等嘅變數都有可能隨時間而變化，策士有必要不停噉作出適應。
有學者同智庫工作者指，老練嘅策士可以習慣噉作出呢啲思考過程。

## 數據點用

有好多學者同智庫工作者都認為，策略思考重點係要整合已有嘅數據，多過搵數據，例如加拿大管理學者亨利·明茨伯格就噉講：
粵文翻譯：（策略思考）係整合（**將啲點點連埋一齊**）多過分析（**搵啲點點出嚟**）。做呢樣嘢旨在要獲取管理者由所有資訊源（包括由佢同佢身邊嘅人嘅個人體驗而嚟嘅軟性洞見，以及由市場研究等來源嚟嘅硬數據）攞咗資訊，再將學到嘅嘢結合成一個大方向，指導間公司應該向邊個方向前進。
而廿世紀上半嘅法國將軍兼軍事家安德烈·博福就噉講：
粵文翻譯：（策略思考）係一種心智過程，又抽象又理性，要求諗嘢嘅人能夠結合心理同物質方面嘅數據，識得分析同結合。

## 睇埋
*策略家
*博弈論
*有限理性
*批判思考

## 註釋

## 引述

## 外拎
* 咩係策略思考？，harvardbusiness.org
家庭什餅

**家庭什餅**（，又寫做**家庭雜餅**）係香港嘉頓出嘅雜錦餅乾牌子，用紅色金屬罐裝住，主要喺農曆新年之前賣，用嚟送禮。

## 規格
「家庭什餅」淨重1340克，入面有8種口味嘅餅，總共有176塊。

## 流行文化
由於「家庭什餅」分量好多，食極都食唔曬，網上有人就惡搞聖經故仔「五餅二魚」嘅餅其實就係「家庭什餅」。

## 參考

## 出面網頁
*
貝葉斯推論

**貝葉斯推論**（**Bayesian inference**），又叫**貝氏推論**，指一個人用貝葉斯定理（Bayes' theorem，又叫貝氏定理）喺攞到新資訊嗰陣更新對「每個可能性嘅概率」嘅評估嘅過程。
香港傑出少年選舉

**香港傑出少年選舉**（）由香港遊樂場協會（Hong Kong Playground Association）主辦， 香港電台合辦，傑出青年協會、香港傑出少年協會協辦，1995年開始每兩年一屆。選舉主要目的係對有傑出表現嘅少年人予以肯定同讚賞，為少年人建立正確價值觀同人生態度，並組織得獎者參與社會服務，建立模範，回饋社會。

## 選舉簡介
香港傑出少年選舉喺1995年創辦，由1998年開始定為每兩年一屆。選舉目的在於肯定同嘉許有傑出表現嘅少年人，並透過表揚佢哋嘅努力，建立社會模範。同時亦藉此推動少年人關心同參與社會；各得獎者更將被邀參加「香港傑出少年協會」，於日後參與社會服務，協助有需要人士同關懷社會。

## 參選資格
年齡介乎11至17歲嘅香港居民，並由一名21歲或以上嘅成年人提名。
*初級組：11至14歲
*高級組：15至17歲

## 參選組別
;個人成就組
*喺品德、學業、藝術、體育、創作等方面有傑出表現，例如：模範學生、多才多藝、具有自我挑戰嘅毅力等。
*設初級同高級組

;個人奮進組
*喺成長過程中有突出表現者，例如處身困境中不屈不撓、具意志毅力改過自新、單親家庭中肩擔起照顧細佬妹同協助爸爸媽媽、新來港青少年勇於帶動家人投入社會者等。
*設初級同高級組

;社會參與組
*熱心參與回應現今社會需要，傳播關愛訊息等工作上具有卓越貢獻同有傑出表現，例如投入保護環境、服務唔同社群、關心社會動態等。
*只設一組

## 歷屆十大傑出少年選舉資料

## 睇埋
*香港十大傑出青年
*澳門傑出少年選舉

## 參考

## 出面網頁
*香港傑出少年選舉 
*香港傑出青年協會
不確定

**不確定**（）指一個個體「手上資訊唔夠」嘅情況。例如有個人搵個唔透明嘅骰盅冚住咗粒六面嘅骰仔，然後係噉勁搖個骰盅，假設佢完全冇方法睇到粒骰仔（資訊唔夠），佢喺攞開個骰盅之前就會經歷不確定，唔知粒骰仔邊一面向上。不確定嘅程度可以用機會率嘅數值嚟衡量，而概率論有對相關嘅問題作出詳細嘅解释。

## 處理方法
*概率
*概率論
*統計學

## 參攷

## 睇埋
*科學哲學（歸納同黑天鵝）
*資訊理論
*戰爭迷霧
*分析癱瘓
*據由
框架效應

**框架效應**（；）係認知心理學上嘅一個效應，指有陣時，同一樣嘅資訊用唔同嘅方式－用字正面定負面－傳達會造成唔同嘅行為。一般嚟講，研究發現，人喺框架框成正面嗰陣傾向避免風險，而喺框架框成負面嗰陣傾向願意接受風險。

舉個例說明，有研究試過噉做：有心理學家搵咗班受試者返嚟，叫佢哋想像自己係一間醫院嘅負責人，而有 600 個病人惹到一種好嚴重嘅病，佢有兩個選擇，A 同 B；受試者唔知嘅係，佢哋當中有啲睇嘅係正面框架嘅版本，有啲睇嘅係負面框架嘅版本；兩個版本如下：

原則上，兩個選擇分別嘅結果實際上唔會受框架影響（「會救到 200 個人」同「400 個人會死」係一樣嘅），但統計分析嘅結果發現，睇正面框架版本嘅受試者比較大機會會揀方案 A－喺正面框架嘅情況下，受試者比較傾向揀風險低嘅選擇。

框架效應展示咗人類唔係理性嘅經濟決策者，係行為經濟學上一個重要概念：「救到 200 個人」同「400 個人會死」客觀上係一樣嘅，所以一個完美理性嘅決策者理應喺兩個情況下會做同樣嘅決定－但呢個事實證明咗，人類唔係理性嘅決策者，而「人類唔係理性嘅決策者」呢個諗法係行為經濟學嘅基礎。

## 應用例子
### 退稅
舉個例子說明，有廿一世紀初嘅經濟學家指出，退稅好多時都唔能夠有效噉鼓勵人民使錢，搞到政府嘗試用退稅刺激經濟嘅計劃失敗，而有行為經濟學家就嘗試研究點解退稅好多時都行唔通，佢哋發現框架效應扮演咗一定嘅角色：有行為經濟家做咗實驗，佢哋搵咗班大學生返嚟做受試者，再俾一定量（x）嘅錢佢哋，研究者對其中一部份嘅受試者講，話呢啲錢係送俾佢哋嘅，跟住對淨低嘅受試者講，話啲錢係為咗獎勵佢哋參與研究而退返俾佢哋嘅學費；結果發現，認為筆錢係送俾佢哋嘅受試者更加願意使嗰筆錢－客觀上，所有受試者都係得到咗 x 噉多錢，但對於「點解得到呢筆錢」嘅解釋就影響到佢哋使嗰筆錢嘅意慾；跟住班研究者仲指出，有同類研究都顯示，當一個人得到錢嗰陣，「呢筆錢係之前冇咗、而家得到返」嘅諗法會搞到佢哋冇噉肯使筆錢，所以將退稅嗌做「退稅」嘅做法好可能就係退稅唔能夠有效刺激經濟嘅主因。

## 睇埋
*效益
*展望理論
*認知偏誤

## 參考
*Kühberger, Anton; Tanner, Carmen (2010). "Risky choice framing: Task versions and a comparison of prospect theory and fuzzy-trace theory". *Journal of Behavioral Decision Making*. 23 (3): 314–29.

## 攷
後彎勞動供給曲線

**後彎勞動供給曲線**（**backward-bending supply curve of labour**）喺經濟學上係指一種現象：指隨住人工上升，人嘅工作時間會變少，寧願攞啲時間放假而唔係做多啲嘢。
比較心理學

**比較心理學**（**comparative psychology**）係心理學一個子領域，著重研究比較唔同動物物種嘅行為。
勞工供應

**勞工供應**（）喺經濟學上係指一個經濟體入面工人喺特定嘅人工之下願意工作嘅時數總量。

## 行為研究
用動物做嘅研究可以對勞工供應嘅問題有所啟示。想像一個噉嘅實驗：個研究者搵一柞白鴿返嚟，唔俾佢哋食嘢一陣，等佢哋肚餓（想要嘢食）；跟住將啲白鴿（每一隻分別）擺喺一個實驗盒入面，俾隻白鴿喺個籠裏面自由噉探索，個籠有個掣，每當隻白鴿啄個掣，就會有嘢食；隻白鴿通常會好快噉發現呢一點，並且學識定時定候去啄個掣。喺呢個環境之下，「啄個掣」嘅動作可以想像成工作（要用能量同時間），「嘢食」嘅獎勵可以想像成賺到嘅錢（個體消耗能量同時間所得嘅獎勵），個研究者仲可以調較獎勵嘅特徵，而「件嘢食有幾大嚿」就可以想像成賺到嘅錢有幾多。

事實係，喺白鴿實驗嗰度可以觀察到好多喺人類經濟行為當中嘅行為，例如實驗顯示，當個研究者特登減少獎勵（將啄個掣得到嗰件嘢食嘅大細減少）嗰陣，白鴿通常會啄少個掣，甚至乎突然間唔啄（一般認為，件嘢食細嚿咗理應會令到隻白鴿要啄多啲個掣先可以食胞），呢種行為現象被指係好似人類嘅工作行為－人類嘅工人喺人工俾人減嗰時，會變到冇咁落力做嘢，甚至會罷工。

## 攷
1987年黑色星期一

**黑色星期一**（**Black Monday**），係1987年源於香港嘅一場股災，道瓊斯工業平均指數喺幾日之間插水式下滑，時任聯交所阿頭李福兆落柯打停市四日，惹嚟社會各方一致負評。

## 參考資料
需求定律

**需求定律**（）係經濟學上嘅一條定律。呢條定律表明，貨品服務嘅價格永遠都同需求量（指消費者有能力而且願意買嘅數量）成負關係，即係價格愈高需求量愈低，反之亦然。噉係因為價格乘以需求量反映咗消費者收入有幾多，而呢個數原則上實係有限嘅。

## 行為研究
有做比較心理學嘅行為經濟學家就嘗試用動物研究睇吓動物會唔會跟隨需求定律。

想像以下呢個實驗：研究者搵一柞大家鼠返嚟，將啲大家鼠韞喺一個實驗盒入面，個盒入面有個掣，一撳（要隻大家鼠消耗能量）就會有一定量嘅嘢食或者果汁（獎勵）。而喺呢個情況下，改變「要撳幾多吓個掣，先至會有嘢食」呢個數就好似改變一件貨品服務（獎勵）嘅價格（得到獎勵要花費嘅資源量）噉。實驗結果顯示，隨住「要撳幾多吓個掣，先至會有嘢食」呢個數字上升，啲大家鼠撳足次嘅頻率會下降－就好似需求定律所預期嘅噉。

## 睇埋
*需求

## 參攷

## 睇埋
*供應定律
心理賬戶

**心理賬戶**（）係行為金融學上嘅一個概念，指人類會以某啲方式喺個腦入面評估自己手上有嘅資源量，並且以呢個估計嘅數值作出金融上嘅決策。
羊群行為

**羊群行為**（）指一個群體入面嘅個體（無論係人或者第啲動物）有陣時會作出盲目嘅從眾行為嘅現象。

## 睇埋
*行為經濟學
*個體為本模型
*複雜系統
*經濟泡沫
進化心理學

**進化心理學**（）係心理學一個子領域，集中於思考進化點樣影響現代人嘅行為：心理同行為嘅特徵由一隻動物嘅神經系統主宰，而神經系統嘅結構等特徵可以受基因影響，基因會受進化影響，所以原則上，現代人嘅心理同行為特徵理應一定程度上反映佢哋嘅進化史。

## 睇埋
*行為經濟學
實驗經濟學

**實驗經濟學**（）係指運用實驗方法嚟研究經濟學嘅一個領域－相對於打前嘅經濟學以經濟紀錄做主導數據。

## 諗頭

喺最嚴格嘅科學基準嚟講，齋靠觀察（廿世紀社科依賴嘅研究方法）頂櫳淨係可以搵得出事物之間嘅相關（correlation；簡單講就係正比同反比），噉係因為當一個研究者觀察到（例如）A 同 B 硬係一齊出現（正比），噉依然有三個可能性：
#A 引致 B、
#B 引致 A、
#A 同 B 有同一個成因。可以睇埋相關唔蘊含因果。
喺科學上，要搵出事物之間嘅因果關係，就實要靠實驗嘅方法：實驗係指研究者特登操作某啲變數，再睇吓個操作會造成乜嘢效果，例如「如果佢特登操作 A，就會見到 B 跟住出現，而如果佢唔特登操作 A，B 就唔會跟住出現」，佢就有理由相信 A 真係能夠引致 B。因為廿世紀嘅經濟學好多時都係齋靠觀察，所以成日俾人詬病話佢哋唔能夠確立唔同經濟現象之間嘅因果關係。

## 做法
實驗通常都係喺高度受控嘅實驗室入面做嘅，研究者會搵啲受試者返嚟，做一啲操作，再俾啲受試者做一啲經濟作業，睇吓操作會點樣影響受試者喺經濟作業上嘅表現。但係有唔少學者都嫌呢啲實驗環境太過人工化，唔夠自然，所以有研究者會做實地實驗，即係喺現實環境入面做操作以及睇吓個操作會造成乜嘢結果，又或者係自然實驗，指個操作係由研究者以外嘅力量所施加嘅（例如係研究自然災難造成嘅經濟行為改變噉）。

## 睇埋
*經濟測量學
*行為經濟學
*檔案研究
*博弈論

## 引述
神經經濟學

**神經經濟學**（ | ）係一個跨學科領域，嘗試用神經科學嘅方法嚟了解人類點樣做經濟決策，例如係用腦電圖等嘅神經成像方法監察受試者喺做經濟決策嗰陣時嘅腦有乜活動，並且研究腦活動對經濟決策有乜嘢影響，以及思考呢啲研究嘅發現對經濟模型等課題有乜嘢啟示。

## 基本概念

## 犒賞系統

例如神經科學當中犒賞系統（reward system）嘅概念就引起咗行為經濟學界嘅關注。

犒賞系統包括咗一柞緊密相連嘅神經系統結構，呢啲結構會一齊負責控制一隻動物（包括人類）追求心理犒賞－「心理犒賞」簡單講就係令隻動物有快感嘅嘢，包括嘢食同水呢啲生存必需要嘅物品、同伴之間嘅情感聯繫、以至（對人類嚟講）打機等嘅娛樂活動呀噉。犒賞系統涉及嗰柞結構會對犒賞有反應，一見到犒賞出現就變得活躍。

另一方面，經濟學上不嬲都有喺度諗「人喺做決策嗰陣，係點樣判斷唔同選擇嘅效益（簡單講就係有幾鍾意嗰個選擇嘅結果）嘅呢？」等嘅問題，而犒賞系統就俾人覺得同效益好有啦掕－好多研究者認為，「一個選擇嘅主觀效益」基本上可以想像成「犒賞系統嘅活躍程度」或者相關嘅變數，即係話根據呢套睇法，犒賞系統嘅概念俾經濟學家有方法可以客觀噉量度「效益」呢一個本來覺得難以客觀衡量嘅變數。

## 睇埋
*行為經濟學

## 引用
澳門輕軌

**澳門輕軌**（）係澳門嘅膠輪路軌輕鐵系統，亦係澳門第一條鐵路。由2019年12月10日到2024年3月31日係由港鐵全資附屬公司港鐵（澳門）營運，而家係由澳門特別行政區政府全資附屬公司澳門輕軌股份有限公司營運。

第一期主線工程喺2012年2月21號開工，由於受輕軌車廠工程嚴重延誤影響，氹仔線（首期氹仔段）延至2019年12月10號通車。2023年12月8號延伸到位處喺澳門半島嘅媽閣站。 石排灣線同橫琴線分別喺2024年11月1號同埋2024年12月2日號通車。

## 路線

## 參考
休學

**休學**係指學生因事唔能夠繼續修業，向學校申請後，保留學籍，留待日後復學。

## 學校
以國立台灣師范大學嚟講，休學係以學期計，休學累計以二學年為原則。
進化適應度

**進化適應度**（；數學符號係 w）喺生物進化上係指一個特徵有幾幫到隻生物手通過物競天擇。

## 概論
預期效用理論

**預期效用理論**（參見）喺經濟學同博弈論等領域上係一個理論。呢個理論指，人嘅經濟決策係由佢哋對每個選項嘅預期效用（又或者叫效益）主宰，當中**預期效用**係指
:「如果嗰個選擇成功會得到嘅效用嘅值」乘以
:「個選擇成功嘅機會率」
到咗廿一世紀初，呢套理論經已受到多方嘅批評。

## 算式

喺最基本上，想像家陣個人有若干個選擇，是但攞其中一個選擇嚟睇，個選擇有 n 咁多個可能結果，噉呢個選擇嘅預期效用（expected utility，\text{U}）可以用以下呢條式表達：
:\text{U} = \sum_{ i=1}^n u(x_i) p_i，當中
u(x_i) 係指第 i 個可能結果嘅效用，u(x_i) 係 x_i（i 帶嚟嘅價值）嘅函數，而 p_i 係第 i 個可能結果發生嘅機會率。用日常用語講，即係話個選擇嘅 \text{U} 等如「將每個可能結果發生嘅機會率乘嗰個結果嘅效用，再將呢啲乘出嚟嘅數冚唪唥加埋嗮一齊」。

## 批評

喺一九一七年，以色列嘅心理學家丹尼·加利曼同阿摩司·特沃斯基發表咗篇叫做《展望理論：分析風險之下嘅決策》嘅論文，文章總結咗一連串嘅證據，批評當時經濟學家經常採用預期效用理論，並且提出咗展望理論呢新理論，認為佢哋嘅新理論更加可以解釋人類點樣做決策。

對遞移關係嘅研究，亦有講到人類嘅偏好唔遞移，引起人批評預期效用理論根本唔能夠充分解釋現實。

## 睇埋
*決策
*理性
*博弈論
*概率論

## 註釋

## 引咗
寶湖道

**寶湖道**（）係香港大埔一條路，由寶鄉街開始，去到廣福邨東北面，接住跨過林村河嘅行人橋，大致同廣福道平行。

寶湖道嘅「寶湖」係對船灣海英文名「Plover Cove」嘅雅譯。1960年代船灣海起船灣淡水湖，原址嘅船灣六鄉要搬到大埔墟嗰頭，叫六鄉新村，所以就將穿過新村嘅主要道路用「寶湖」命名。

寶湖道沿路主要係住宅，包括西面嘅寶湖花園同東面嘅廣福邨。大埔舊墟公立學校 (寶湖道)亦用咗「寶湖道」個名。
澳洲 (搞清楚)

**[[澳洲]]**通常指南半球一個國，重可以係：
*澳洲大陸，南半球一塊大陸
*澳洲島，南半球一個島，澳洲大陸最主要嘅部份
亞歷山大大帝 (紀錄片)

《**亞歷山大大帝**》（；）係德國電視二台旗下嘅電視節目「」、及合製嘅一套紀錄片，全輯節目一共2集。2014年10月25號喺德法公共電視台以一套90分鐘嘅電影形式首播，聽日起於德國電視二台以雙集迷你劇嘅形式重播。除德、法文版之外，本片亦有英文同西班牙文配音加字幕版。

## 演員
*  飾 亞歷山大大帝
* 夫拉迪·佐治耶夫 飾 幼年亞歷山大
*  飾 
*  飾 
*  飾 
*  飾 阿里士多德
* 夫拉迪斯勞·梵林諾夫 飾 
*  飾 佢自己
*  飾 佢自己
*  飾 佢自己

## 集數

## 參考

## 出面網頁
*
Pepe蛙

**Pepe蛙**（），係2000年代開始出現嘅網絡漫畫角色，形象係隻醜樣嘅綠色青蛙，有人類嘅身軀，喺英文討論區4chan同Tumblr好流行。

## 示威象徵
2016年開始，Pepe蛙喺美國宣揚白人至上主義嘅另類右派示威出現，被睇成極右嘅象徵。2017年Pepe蛙嘅原作者Matt Furie唔滿意自己作品畀人騎劫，宣佈將佢殺死。

2019年香港反送中運動，示威活動亦見到Pepe蛙，不過就同極右主義無任何關係，而係被重新演繹成支持民主同自由嘅象徵，同埋Pepe蛙嘅原作者Matt Furie對Pepe蛙有得返生都覺得開心，話Pepe蛙同爭取自由民主嘅香港人企埋一齊。
## 參考

## 睼埋
* 連登豬
* 連登狗
* 路姆西
* 腦魔
* 蛇獴
西灣河示威者中槍案

**西灣河示威者中槍案**係2019年11月11號香港一單槍擊案，喺雙十一三罷期間，一個手無寸鐵廿一歲男仔喺西灣河接近一位警員關家榮嗰陣俾對方一槍打爆個男仔（周柏均）嘅右腹，傷及肝腎，傷勢一度危殆。

呢次槍擊，係2019年咁多示威抗議以嚟，繼10月1號曾志健中槍案之後，第二次有人俾實彈射中。

2020年，關家榮兩個囡俾人發覺去咗英國讀書，話晒佢兩個女讀書嘅錢係透過佢老豆喺香港人身上攞嘅，而英國係民主國家收留咗關家榮一家都唔知頭唔知路，所以俾人嘈。
2024年，關家榮移民英國先後居住列斯同伯明罕,同年亦出任英國著名巴士公司國家快運National Express West Midland(英國西米德蘭茲伯明罕)母公司Mobico集團高級行政人員。

## 睇埋
*深水埗的士撞人案
*印尼記者爆眼案
*爆眼少女案
光復屯門公園

**光復屯門公園**可以係：
*光復屯門公園 (2019年7月)，2019年7月6號搞
*光復屯門公園 (2019年9月)，2019年9月21號搞
光復屯門公園 (2019年9月)

**光復屯門公園**（）係2019年9月21號香港一次遊行，喺新界屯門區屯門公園搞，主題係抗議公園入面長期出現非法賣唱。主辦單位話有超過三萬人參加，警方估計最高峰時期有4,300人。
## 睇埋
*光復屯門公園 (2019年7月)：兩個月前同一主題遊行
*反修例運動：同期香港發生緊嘅社會運動
*巫堃泰：立言香港委員、遊行搞手
光復屯門公園 (2019年7月)

**光復屯門公園**（）係2019年7月6號香港一次遊行，喺新界屯門區屯門公園搞，主題係抗議公園入面長期出現非法賣唱。主辦單位話有超過一萬人參加，警方估計最高峰時期有1,800人。
## 睇埋
*巫堃泰：立言香港委員、遊行搞手
*光復屯門公園 (2019年9月)：兩個月後同一主題遊行
*反修例運動：同期香港發生緊嘅社會運動
年度漢字

**年度漢字**係指每年年底使用漢字嘅國家或地區評選出代表嗰年嘅漢字嘅活動，最初係日本喺1995年開始搞嘅日本年度漢字，之後其他地區都有搞。

## 日本

日本自1995年開始都會由日本漢字能力檢定協會揀年度漢字，譬如2019年嘅年度漢字係「令」，主要原因係嗰年日本改元「令和」。

## 香港

香港自2013年開始揀年度漢字，不過活動係由親政府嘅建制派政黨民建聯搞，所以未必反映到成個香港社會嘅觀點。2019年民建聯未有再搞香港年度漢字，亦無其他機構接手搞。
自傳

**自傳**（）係一種文學體裁，指作者寫故事式嘅文，講自己嘅人生歷程。自傳通常以回憶為主，所以成日會當做回憶錄一種，不過自傳亦好重視作者要字裡行間夾雜自己嘅諗法，抒發自己對自己唔同經歷嘅情緒。

## 文學特性

粵文自傳嘅簡單例子：
:「我細個嗰陣屋企住喺廣東一條細村，周圍都係田同山。每日放學，我最鍾意嘅就係跑去溪邊捉蝦，或者坐喺石頭上聽水聲。嗰時我成日諗...
:中學搬咗入市區，生活節奏快咗好多，功課、補習、比賽排到滿滿...
:而家回頭望，自己一步步行到今日，唔係每條路都平坦... 可能呢，就係我一直想寫低同記住嘅故事。」

## 歷史發展
自傳型嘅文學歷史好久遠，公元前嗰陣經已存在。例如司馬遷嘅《報任安書》就好重自傳成份，而喺歐美，自傳嘅起源都好古老，古希臘嗰時已經有學者同知識份子寫自傳型嘅文獻。

清朝人吳曾祺噉講（文言）：

自傳嘅格式不拘，字數亦冇限制，由幾百字到幾百萬字都有。梁啟超嘅《三十自述》一開始就吟咗首古典詩先。亦有作家會將自傳以小說形式發表，例如蕭紅嘅《生死場》。

自傳依個現代概念，可以追溯至十八世紀：粵港地區會用嘅中文詞**自傳**，意思上接近 一詞。呢隻詞最早係由威廉·泰勒喺一七九七年，用帶有貶義嘅方式喺英文嘅期刊入便用過。下一次有紀錄用呢個詞，就係一八零九年由羅拔·騷塞用嚟指自傳嘅意思。。

## 文化差異

有人指，華人寫自傳嘅方式，同西人有明顯差異。華人傳統上注重道德倫理，所以佢哋寫自傳嗰陣係咪完全代表「真實」，就係一條大問題。此外，余英時指出，華人嘅自傳喺傳統上以「家風、世德」為主，無法突出個人嘅性格。

## 睇埋
*履歷
*見工
*演講
*記憶（自傳式）
*Autofiction

## 註釋

## 引咗
寓言

**寓言**（；參見，）係一種文學體裁。寓言通常會涉及擬人化嘅動物、植物、死物、或者自然力量，並且有一啲**寓意**，即係會講人生哲理。一般認為，世上最早嘅寓言係《伊索寓言》。

## 定義

好多學者會做詳細嘅分野，主張用人做主角講道理嘅故仔，應該歸類做比話（parable），而**寓言**淨係涉及擬人化嘅動植物、死物或者自然力量。

## 歐美

《伊索寓言》有好多出名嘅寓言故事：
*《狼來了》：講一個牧羊細路，佢多次因為貪得意而講大話呃啲村民話有狼出現，搞到村民唔再信佢，最後真係有狼出現就冇人救佢－呢個寓言教人唔好講大話。
*《龜兔賽跑》－教人唔好自滿；
*《生金蛋嘅鵝》－教人唔好貪心；

《三隻豬仔》係一個源自 19 世紀英倫嘅寓言故事。故仔講三隻豬仔分別用唔同嘅物料起屋，當中大哥同二哥懶，貪方便用禾桿草同木棍等易整嘅物料起屋，而最後嗰隻細佬豬仔肯辛苦啲用磚頭起屋。跟住大野狼嚟到，輕易噉吹冧咗大哥同二哥嘅屋，但吹唔冧三弟嗰間。於是成個故仔嘅寓意就係想教訓人唔好偷懶。

## 中國
早喺秦漢時期前，中國已經有故事係用人做主角講道理嘅（雖然呢啲故仔嚴格學術上會歸類做比話）。
*《杞人憂天》－教人唔好有不必要擔憂。
*《愚公移山》－出自戰國時期道家典籍《列子》嘅一個神話故事。個故事講一個年紀好大嘅阿伯（**愚公**）好努力噉掘土石，諗住掘走佢屋企附近嗰兩座山。佢嘅鄰居笑佢話佢傻，但愚公照樣繼續做，話佢啲仔同孫可以延續佢做嘅工作。上天嘅神靈見佢咁有恆心，就施法將兩座山移開咗。呢個故仔係教人要有恆心。

## 睇埋
*童話
*神話

## 來源
帝倫

**帝倫**（；2018年－）係一隻白色、嘅公傑克羅素㹴，而家同同埋約翰遜住喺唐寧街11號。

## 生平
帝倫仲係細個嗰陣，就因為佢嘅下顎生錯位，準備俾人送去人道毀滅，不過佢最後喺南威爾斯俾救返嚟。動物之友初步照顧好佢之後，就將佢改名做「Dilyn」，喺威爾斯語嘅意思係「跟隨」，改呢個名係因為想悼念一隻死咗無幾耐嘅。狗仔之後被送去梅瑟蒂德菲爾養大。幾個禮拜後，約翰遜同西蒙茲喺獸醫馬克·亞伯拉罕斯（Marc Abrahams）介紹之下識咗動物之友，亞伯拉罕斯係「Lucy's Law」嘅運動發起人，旨在推動禁止第三方商業買賣狗隻嘅法例。到之後，約翰遜同西蒙茲就成為咗帝倫嘅主人。

帝倫而家住喺唐寧街10至12號建築群入面嘅首相官邸。約翰遜每朝早都會喺唐寧街10號花園入面放狗。

## 參考
旅遊文學

**旅遊文學**（；），又或者叫**遊記**，指內容同旅遊相關嘅創作：寫旅遊文學嘅人係用文字敘事，記錄低自己旅行遇到嘅事。

## 歷史
有啲作品會特登寫到好似遊記噉，但查實係虛構嘅。例子可以睇吓《格列佛遊記》。

## 睇埋
*西遊記
安曼足球會

**安曼足球會**（**FC Emmen**）係荷蘭一間足球會，而家喺（荷乙）角逐，主場係安曼嘅。球隊喺1925年成立，喺1985年首次晉身職業聯賽——荷乙，並長期喺荷乙打滾，直至2018年喺Dick Lukkien嘅帶領下首次升班荷甲。

## 榮譽
* **升班[[荷蘭甲組足球聯賽]]**
:: 2017–2018，2021–2022
* **星期日C組冠軍、星期日組總冠軍**
:: 1974–75
* **最佳成績：準決賽**
:: 1989–90、1998–99

## 出面網頁
* 官方網站
* 官方擁躉網站
佩平·利達斯

**佩平·利達斯**（，）係荷蘭藉足球教練，現職英超球隊利物浦嘅助理教練。

## 教練生涯
利達斯喺燕豪芬開始佢嘅教練生涯，佢由2002年開始喺青訓系統擔任教練。2006年，佢轉到波圖嘅青訓工作，期間波圖由同埋執教。2014年，佢轉到利物浦擔任助理教練，成為領隊，以及後來祖根·高普嘅副手。

2018年1月2日，利達斯俾球隊NEC奈梅亨請做領隊 ，簽約1年半。但係喺2018年5月17號，NEC奈梅亨喺升班附加賽第2輪以5–4不敵安曼，無緣升班荷甲，利達斯亦被球會辭退。

2018年6月5號，佢重返利物浦擔任助教，並協助利物浦喺2019年6月1號第6度歐聯封王。

## 參考

## 出面網頁
*Liverpool Profile
*NEC Nijmegen Profile
*Sport.de Profile
避稅

**避稅**（**tax avoidance**），又叫**稅務安排**（**tax planning**），係指嘗試用合法手段交少啲稅，唔構成犯罪行為。
實證經濟學

（）係指客觀噉思考「經濟體係點運作」嘅經濟學研究。

實證經濟學相對於重視思考「應該點操作經濟體，令經濟體達到理想狀態」嘅規範經濟學。

## 睇埋
*科學方法
澳門傑出少年選舉

**澳門傑出少年選舉**喺2010年開始每兩年舉行一次，選舉目的係為咗表揚喺成長過程中有傑出表現同曾經付出努力嘅澳門青少年，勉勵佢哋繼續努力不懈、發揮自己同貢獻社會，期望藉住佢哋嘅奮鬥故事，感染其他青少年，同時亦為澳門社會注入積極正向嘅能量。

## 參選組別
;個人成就
*參選者喺品德、學業、藝術、體育、科研等方面有傑出嘅表現。

;個人奮進
*參選者喺成長過程中嘅奮鬥歷程，點樣積極面對挑戰同困難等。

;社會參與
*參選者熱心同積極參與社會事務，充分發揮個人所長，關懷他人、社會同國家。

## 歷屆十大傑出少年選舉資料

## 睇埋
*香港傑出少年選舉

## 出面網頁
*澳門傑出少年選舉 
*
*

類:澳門獎
香港遊樂場協會

**香港遊樂場協會**（）係香港一間非政府青少年社會服務機構，喺1933年創立，透過多元化嘅服務，致力培育青少年喺德、智、體、群、美全面而均衡嘅身心發展，成為香港社會嘅接班人。

## 機構簡介
香港遊樂場協會服務分為「中央行政及機構傳訊部」、「社會工作部」同「文化及體藝部」三大部門。「中央行政及機構傳訊部」負責協會行政、組織大型活動、機構傳訊、專業研究同發展等。「社會工作部」服務包括青少年綜合服務中心、兒童及青年中心、地區青少年外展社會工作服務、青少年深宵外展服務、社區支援服務計劃、學校社會工作服務、非常學堂輟學生輔導計劃等。而「文化及體藝部」就包括場館營舍、交流、藝術服務、體育服務、社會企業。服務單位遍佈港島、九龍、新界同離島各區。同時，亦同內地、澳門、東南亞鄰近地區嘅政府同公營機構有經常性嘅交流同合作，以促進彼此之間嘅專業發展。秉持「以人為本、追求卓越」嘅精神，貢獻社會，造福新一代，並致力成為一間香港同國際知名嘅專業青少年服務機構。

## 使命
*促進青少年嘅全人發展
*建設青少年健康同理想嘅成長環境，並倡議同協助建設一個重視同關心青少年嘅社會
*支援身處不利環境嘅青少年抵抗逆境同誘惑，確立目標，融入社會
*培育青少年正確嘅公民價值觀，積極參與社會，熱愛國家民族
*提供空間畀青少年發揮潛能同創意，強化競爭力同抗逆力

## 出面網頁
*
*
*
*
規範經濟學

（）係指重視思考「應該點操作經濟體，令經濟體達到理想狀態」嘅經濟學研究。

規範經濟學相對於客觀噉思考「經濟體係點運作」嘅實證經濟學。

## 睇埋
*無形之手
故仔高潮

**高潮**（）或者**轉折點**係敘事作品當中緊張局勢嘅最高點或者戲劇結局情節嘅開始。

## 睇埋
*扭橋
*英雄旅程
薔薇向

**薔薇**（平假名：ばら，）或者**Men’s love**（），係指為基佬讀者而創作，以男男色情為題材嘅漫畫同小說等作品嘅俗稱。
統計相關

統計學上講嘅**相關**（；參見）定義如下：如果話  同  呢兩個變數成**正相關**，即係話  數值高嗰陣  數值都傾向高，而  數值低嗰陣  數值都傾向低；如果話  同  呢兩個變數成**負相關**，即係話  數值高嗰陣  數值傾向低，而  數值低嗰陣  數值就會傾向高；如果話  同  呢兩個變數**冇明顯相關**，即係話  嘅數值唔會點預測得到  嘅數值。

統計相關呢個概念，喺經濟學同語言學等各種社科上都會用到。

## 基本計法

皮亞遜積差相關係數（參見）係統計學成日用嘅一個指標，變數 x 同 y 之間嘅皮亞遜積差相關係數 \rho_{X,Y} 係噉定義嘅：
:\rho_{X,Y}=\mathrm{corr}(X,Y)={\mathrm{cov}(X,Y) \over \sigma_X \sigma_Y} ={E[(X-\mu_X)(Y-\mu_Y)] \over \sigma_X\sigma_Y}
*X 係第 i 個個案嘅 x 數值；
*Y 係第 i 個個案嘅 y 數值；
*\mu_X 係啲個案喺 x 上嘅平均值（mean）；
*\mu_Y 係啲個案喺 y 上嘅平均值；
*\sigma_X 係啲個案喺 x 上嘅標準差（SD）；
*\sigma_Y 係啲個案喺 y 上嘅標準差。
呢條式會得出一個**相關值**，個數值會喺 -1 同 1 之間，
*負數表示兩個變數成反比（一個數值高嗰陣另一個傾向數值低），
*正數就表示兩個變數成正比（兩個數值傾向一齊高或者一齊低），
*個相關值愈接近零表示兩個變數之間嘅關係愈弱，
*而如果個相關值等於零就表示兩個變數根本唔啦更。
喺做相關性研究嗰陣科學家會先收集一啲數據，再用好似上面呢條式等嘅方法計出變數之間嘅相關值，搵出研究緊嘅變數之間有乜嘢啦掕，而呢個過程俾出嚟嘅資訊喺將來有得攞嚟預測某啲現象。





上圖嘅 X 軸同 Y 軸代表變數 x 同 y，每個有色圓點代表一個個案，每個個案都喺 x 同 y 上各有數值，而每幅圖表示唔同 \rho_{X,Y} 值下啲數據會係點嘅樣。

## 進階變體
### 組內相關

### 典型相關

典型相關係一種統計分析方法，用嚟研究兩組連續變數之間嘅關係。例如，一組變數可能係學生嘅語文、數學、科學成績，另一組變數可能係佢哋嘅閱讀時間、溫習時間同埋網上學習活動。典型相關就幫研究者搵出兩組變數之間相關最高嘅線性組合，了解整體成績同整體學習行為之間嘅關聯。

具體做法係：喺第一組變數中搵一個線性組合（叫做典型變數 *U*），喺第二組變數中搵另一個線性組合（叫做典型變數 *V*），令到 *U* 同 *V* 之間嘅皮亞遜積差相關係數最大。接住可以再搵第二對 *U* 同 *V*，係喺控制咗第一對典型變數之後，第二度最大化相關，依此類推。呢啲典型相關係數就代表兩組變數之間喺唔同維度上嘅關聯強度。

## 相關矩陣
若果研究者想了解多個變數間嘅線性關係，可以用**相關矩陣**。所謂相關矩陣，就係一個方形表格，行同列都代表同一組變數，而每個格顯示嗰兩個變數之間嘅相關係數。不過如果變數多得滯，齋靠睇數值就會變得困難，可能需要配合視覺化嘅圖表嚟輔助理解。

以下個示例，係三個變數嘅相關矩陣：

以上嘅矩陣顯示，收入（X1）同教育年數（X2）之間呈中度正相關（0.68），而健康指數（X3）同其他變數亦有中等程度嘅正相關。

### 熱圖

**相關熱圖**就係再進一步，將相關係數轉換成顏色嘅深淺同冷暖。一般以藍等嘅冷色表示負相關，紅等嘅暖色表示正相關，顏色愈深代表絕對值愈高。透過熱圖，睇嘅人可以一眼睇得出邊啲變數之間關係密切，邊啲變數之間冇乜相關。熱圖喺社會科學同生物統計學研究入便特別有用，能夠幫助研究者以直覺化嘅方式發現啲相關值之中有咩規律。
  
實務上，研究者往往會生成個相關矩陣先，再用統計軟件（例如 Python）將佢轉換為熱圖。

相關熱圖嘅例子：

## 統計依賴

統計相關呢個概念，同統計依賴嘅概念關係密切，但兩者並非同一樣嘢。如果兩個隨機變數之間無統計依賴性，佢哋之間實冇相關，但係兩者之間冇相關，都唔表示佢哋實冇統計依賴，噉係因為**無統計依賴**呢種條件比**無相關**更加「強」，講緊兩個變數間冇任何條件概率上嘅關聯。舉例說明，假想有個隨機變數 X 佢均勻噉分佈喺 -1 同 1 之間，而依家設 
:Y = X^2
*由於 **X** 同 **Y** 嘅關係成平方，當 **X** 為極正或極負嗰時，**Y** 都會有同樣嘅值。
*因此 **X** 同 **Y** 嘅協方差係零，即係冇線性嘅統計相關。
*不過，佢哋仍然有統計依賴性：知道咗 **Y** 嘅值，就可以縮窄 **X** 嘅可能範圍，對 **X** 嘅值作出預測。
譬如下圖列出咗唔同 X-Y 分佈下出嘅統計相關值，完全無統計依賴性嘅情況係完全雜亂（最上嗰行中間嗰幅 0 圖），X 嘅值唔能夠預測 Y，反之亦然。但由最下面嗰行睇得出，有好多種顯然有統計依賴性嘅情況，都可以出到 0 嘅相關值。

## 實際應用
統計相關有好多用途。

多角投資係投資上嘅一種做法，講到一位投資者要同時揸多種唔同嘅資產，即係例如同時又揸股票又揸黃金呀噉。多角投資相關嘅研究又提到，自己手上嘅唔同資產之間喺價格上唔應該有太強嘅正相關，即係呢啲資產嘅價唔可以傾向一齊升或者一齊跌，否則就好易出現「手上啲資產嘅價全部一齊下跌」嘅困境。

實際行因素分析之前，研究者可以先睇吓啲變數之間嘅統計相關。有統計學專家主張，啲變數之間嘅統計相關最少要係 .30，先至有可能表示佢哋反映緊某啲潛在變數。

## 常犯錯誤

相關唔蘊含因果，但係好多人都以為兩樣嘢之間有相關就表示佢哋一個係因一個係果。

## 睇埋
*評分者間信度
*空間自相關
*先天定後天
*智商嘅遺傳度
*Simpson 悖論

## 文獻

*Gignac, G. E., & Szodorai, E. T. (2016). Effect size guidelines for individual differences researchers (PDF). *Personality and individual differences*, 102, 74-78. 呢篇文主張話喺社科當中，.30 嘅相關值經已算係幾高。

## 註釋

## 引咗
非虛構故仔

**非虛構故仔**係一種文學體裁，相對於虛構故仔，指故仔內容係真實發生嘅事，例如：
*旅遊文學，作者紀錄自己旅行遇到嘅事；
*回憶錄，作者寫出自己嘅一啲記憶片段；
*自傳，作者寫自己生平發生嘅事，子文類有旅遊文學、回憶錄、同自傳等。

## 睇埋
*學術寫作
## 攷
冇扣

**冇扣**（）係第一人身電子遊戲入面嘅一種茅招，指個玩家用某啲方法（例如係秘技程式）令到玩家角色睇嘅嘢嘅鏡頭唔受任何物件阻礙而且可以隨意郁動－喺第一人身嘅遊戲當中，遊戲畫面嘅鏡頭會擺喺主角嘅眼嗰度，而且定死咗郁唔到，一個令遊戲進入冇扣模式模式嘅程式會容許玩家以隻遊戲正常唔會容許嘅方法，將鏡頭移向任何方向而且唔受物件阻礙（例如令個鏡頭穿牆），令玩家能夠睇到一啲正常唔應該睇到嘅嘢。

## 攷
薩覓雪

**薩覓雪**（；(；）係法國前政客，喺布洛涅比揚古出世。

He served as Minister of Finance from 1992 to 1993 and from 2014 to 2017, and he was Minister of the Civil Service from 2000 to 2002 and Minister of Labour, Employment and Social Affairs from 2012 to 2014. Sapin, a Socialist, has also served as a member of the National Assembly of France.

After President François Hollande took office, Sapin became the Minister of Labour, Employment and Social Affairs in the government headed by Prime Minister Jean-Marc Ayrault on 16 May 2012. Two years later, he was moved to the post of Minister of Finance under Ayrault's successor, Manuel Valls.

## 參考
垧

**垧**（讀響，；普通話拼音：shǎng）係舊時中國量度土地面積嘅單位，主要用喺華北地區。佢嘅單位大過畝，如今華北仲有幾多鄉下地方會喺口頭上用呢個土地面積單位。喺華北唔同地區，「垧」嘅單位定義有啲唔一樣，喺東北地區，多數計一垧做15畝（亦即一公頃/一萬平方米），亦有計做10畝；喺西北地區，有啲計一垧做3畝，有啲計做5畝。

## 攷

類:面積單位
類:華北
Myar

**Myar**（別名：**麥芽**）係香港男子唱作組合，喺2013年成立，並喺2014年推出第一首作品《Hunny》，而家嘅成員係朱敏希（KW）同崔可迪（LUCAS）。

Myar嘅名起源於MyosotisArvensis（毋忘我學名），寄寓佢哋嘅音樂抱負，寄望每一位樂迷聽眾都唔會忘記佢哋嘅作品。忘記公式化嘅創作，忘記流行曲嘅框框，注入新元素、新感覺於每一首作品當中，呢啲就係Myar嘅音樂。

## 作品
### 朱敏希 (KW)
創作作品包括：
*作曲、填詞、監製 -《Hunny》主唱： Myar
*作曲、填詞、監製 -《尾行》主唱： Myar
*作曲、監製 -《Soulmate》主唱：黃思迦
*作曲、監製 -《爆爆王國》主唱：糖妹
*作曲、填詞 -《只是太早》主唱： Myar
*作曲 -《有所不知》主唱： Myar
*作曲 -《同窗會》主唱： Myar
*作曲 -《明明》主唱：鍾一憲
*配樂 -《緣途有您》微電影
*配樂 -《全世界，我最愛你了》網絡短片
*配樂 -《LeEco 樂視2016》TVC廣告

### 崔可迪 (LUCAS)
參與演出作品：
*電影《起底組》
*廣告影片《The Rainbow 虹方》
*廣告影片《Fitboxx》

## 微電影
*2016年：曾經我們相信著

## 出面網頁
*
*
*
麥芽

**麥芽**（）係禾本科植物大麥嘅成熟果實經發芽乾燥嘅炮製加工品，亦係中藥嘅一種。將麥粒用水浸泡之後，保持適當嘅溫度同濕度，當幼芽生長到大概5mm嘅時候，曬乾或低溫乾燥。

## 藥用價值
行氣消食，健脾開胃，回乳消脹。用於食積不消，脘腹脹痛，脾虛食少，乳汁鬱積，乳房脹痛，婦女斷乳，肝鬱脅痛，肝胃氣痛。

## 功效
麥芽嘅功效根據《本草綱目》嘅記載：「能消導米麵諸果食積。但有積者能消化。」意思即係麥芽具有消食，開胃嘅功效。而且，佢重能夠行氣，健脾，回乳消脹。喺食積，腹脹痛，脾虛，乳房脹痛，斷乳嘅情況之下就可以服用。

## 常見食法
*麥芽山楂飲
*炒麥芽汁
*山藥麥芽水
*麥芽糖
*麥芽糖餅

## 參考
報酬遞減

**報酬遞減**（ ）係經濟學上講到嘅現象，關於生產嘅，簡單講就係指猛咁投入資源做生產，報酬會上升，但一旦投入嘅資源量大到咁上下，再進一步投入資源就唔會再引致明顯嘅報酬上升。精確啲講，根據經濟學中嘅**邊際報酬遞減定律**：
*假設第啲因素不變，係噉提高某生產因素嘅量，一般會令整體產量持續上升；但係
***邊際報酬**，亦即係報酬上升嘅率，會一路下跌。
即係話如果畫圖，設**產量**做打戙軸而**生產因素嘅量**做打橫軸，假設其他因素冚唪唥不變，條線嘅斜率會隨住生產因素嘅量上升，而變得愈嚟愈趨向負：

## 基本概論

數學化啲講，設報酬做 r 而生產因素嘅量做 F，邊際報酬由以下呢個值反映：
:\frac{\Delta r}{\Delta F}
呢個值會隨住 F 上升而係噉跌。

舉個具體例子：依家某建築公司要起一棟建築物，地盤度有一定量嘅器械、材料同埋工人等嘅生產因素；假想依家該公司個老細增加工人數量，但其他生產因素嘅量  住不變；根據邊際報酬遞減定律，佢噉嘅做法係會令到單工程嘅效率提升，但隨住工人數量增加，就可能會出現一啲情況，例如器械唔夠用，就算再加多啲工人，都唔再能夠有效提升生產效率－工人數量愈多，再增加工人所引致嘅效率提升，幅度就會變得愈嚟愈細，請新工人變得愈嚟愈唔著數。邊際報酬遞減定律道出咗一點：喺生產嘅過程中，唔可以單調噉增加某一生產因素嘅量，而係要整體考慮晒成個生產過程中嘅所有因素，先至會達致有效運用資源。

## 類似現象

呢種現象，被指係可見於各種唔同嘅工作：花費時間同精神，係可以提升成品嘅質素，但過度修飾同返睇，質素唔會點樣再升，甚至可能開始反向成跌勢，最後得不嘗失。

## 外語叫法
報酬遞減概念相關嘅詞彙嘅外語名：
*報酬遞減，
*邊際報酬，
*邊際報酬遞減定律，

## 睇埋
*生產
*規模經濟
*學習曲線
*沉沒成本

## 參攷

可引用嘅文獻：

* 


## 拎
生產因素

**生產因素**（**factor of production**）喺經濟學上係指用嚟喺生產過程當中整輸出嘅輸入。
機會成本

**機會成本**（；）係經濟學其中一個最基礎嘅概念。做一樣嘢嘅機會成本係指做嗰樣而放棄咗嘅選擇當中，最有價值嗰個。

## 概論

:「呢個世上冇免費嘅午餐。」

機會成本係現代經濟學理論嘅一個基本概念：生產必然會涉及機會成本；噉講意思即係話，喺場生產嘅過程當中，做生產嘅人梗要放棄咗，冇用啲資源去做第啲嘢，而做一次生產嘅機會成本就係「做嗰樣嘢而放棄咗嘅選擇當中，最有價值嗰個」。

舉個例說明，想像有班工程師同建築工人用咗啲建築材料喺澳門嗰度起咗條路，噉佢哋就冇得用嗰啲材料喺珠海或者香港嗰度起路，而呢啲「如果冇起澳門嗰條路就有得起嘅路」當中最有價值嗰條就係「用嗰啲材料喺澳門起路」嘅機會成本。

機會成本唔淨只包含錢同各種嘅資本：想像一位麵包師傅可以用揀用佢一個上晝嘅時間焗菠蘿包，又可以揀用嗰個上晝打機，又可以揀用嗰個上晝寫返篇有關菠蘿包嘅維基百科文；如果佢揀咗用個上晝寫維基文，噉佢就放棄咗用啲時間焗菠蘿包或者打機，而佢做呢個選擇嘅機會成本就係另外嗰兩個選擇當中比較有價值嗰個－喺呢個例子入面，所涉及嘅資源就係時間。

機會成本係稀缺嘅必然結果：可用嘅資源係稀缺嘅，所以做決策嘅人喺消耗佢資源做生產嘅時候要做取捨，如果佢決定咗用資源做其中一樣嘢，噉佢就冇得做其他嗰啲嘢，而其他嘢當中最有價值嗰樣就係機會成本。對機會成本嘅分析係經濟學上嘅重要一環，如果一個選擇嘅機會成本高過另一個嘅（假設所有選擇嘅價值都可以用某啲數值量度），後者會係一個比較有效率嘅資源運用方法－揀佢所放棄嘅價值會比較少。

## 睇埋
*呢個世上冇免費嘅午餐
*時間管理
*旁置成本
*後悔

## 引述

## 拎
* 經濟學教育嘅機會成本 by Robert H. Frank.
生產可能性曲線

**生產可能性曲線**（**production-possibility frontier**，簡稱「**PPF**」）喺經濟學上係一種用嚟表達稀缺性、成本、同效率嘅圖。假想而家有一間好簡單嘅工廠，佢淨係曉生產「槍」（gun）同「牛油」（butter）兩種貨品，佢幅 PPF 條 Y 軸係「生產嘅槍嘅量」，而 X 軸係「生產嘅牛油嘅量」。呢間工廠手頭上嘅資源係有限嘅，如果佢想生產多啲槍，佢就要生產少啲牛油－即係話兩個量之間嘅關係必然係負，條線所包含嘅面積必然係有限嘅。喺 B、D、同 C 呢三點嗰度，間工廠都係用嗮全力去生產，喺 A 嗰點，間工廠冇用嗮全力生產，而 X 嗰點係間工廠冇能力達到嘅一個狀態。

現實世界嘅 PPF 實係一條斜率成負數嘅線，而呢一點起於稀缺性嘅問題：如果有能力，間工廠會有噉多生產噉多，但係因為稀缺性嘅問題，佢手頭上嘅資源唔夠滿足佢「有噉多生產噉多」嘅慾望，所以間工廠嘅管理人就要做取捨－如果佢用嗮全力嘅話，佢衹能夠一係生產多啲槍，一係生產多啲牛油，冇得話兩者兼得。

間工廠喺 PPF 所處嘅位置反映咗佢嘅效率（efficiency）嘅一部份：如果佢嘅產量係喺 A 嘅話，噉就表示佢仲有能力*同時*生產更多嘅槍同生產更多嘅牛油，反映咗佢冇用全力，處於一個冇效率嘅狀態（而原因可能係因為太多工人偷懶，或者工人唔識善用啲機械等等）。另一方面，就算間工廠處於 B、D、或者 C（用嗮全力生產），都唔一定等如佢效率好好，例如如果佢出盡全力生產咗 100 支槍同 100 舊牛油，但係啲客想要嘅係 80 枝槍同 120 舊牛油嘅話，佢就達唔到理想嘅柏拉圖最適（Pareto optimality）狀態－即係做唔到有效率噉滿足啲客嘅慾望。「點樣提升效率」喺經濟學上係一個好緊要嘅課題，例如喺經濟衰退嗰陣嘅高失業率令到好多人力都冇做生產，係一種冇效率嘅狀態，亦都係一種好受關注嘅現象。

## 睇埋
*生產
*生產理論

## 攷
效率

（）係指一次工作或者一個過程有幾能夠避免嘥物料、能量、錢、同時間。

## 睇埋
*工程學
*經濟學
分工

經濟學上講嘅**分工**（），係指一個社會、組織或者群體，根據技能、資源同需要，將工作或者職能拆分俾唔同人或者單位去完成。透過分工，每個人或者部門專注於某啲特定範疇，從而提高效率，亦方便協調同合作。呢個概念可以應用喺唔同層面：由最基本嘅家庭成員之間有角色分配，到經濟學上嘅專業化生產，以至現代社會嘅職業制度。分工唔單只影響生產力同經濟發展，仲牽涉社會結構同埋文化上嘅互動。

## 基本概念

考慮以下嘅例子，想像家陣有間工廠，會生產槍同牛油；跟住嗰間廠隔籬開咗另一間都係生產槍同牛油嘅廠，但兩間廠條 PPF 唔同：如果 A 廠要生產多 10 嚿牛油就要放棄生產少 10 支槍，而 B 廠（例如因為啲工人嘅專長同 A 廠嘅唔同）要生產多 10 嚿牛油就需要放棄生產成 50 支槍－喺呢個情況下，B 廠生產牛油嘅機會成本會大過 A 廠嘅好多，所以 B 廠比起 A 廠會更加有誘因集中於生產槍；同時，A 廠相比之下會比較有誘因集中去生產牛油。即係話 A 廠喺生產牛油上有比較優勢，而 B 廠就喺生產槍上有比較優勢。而如果 A 廠同 B 廠開始各自集中生產自己擅長生產嘅貨品，就形成咗一個分工嘅局勢。

雖然呢個例子就噉望落好似係 A 廠比較擅長做生產噉，但係 B 廠依然可能係有絕對優勢嘅。舉個例子說明，如果兩間廠都用嗮全力生產牛油嘅話，（可能）A 廠會生產到 500 嚿牛油，而 B 廠會生產到 1,000 嚿牛油，但係喺全力生產牛油嘅過程當中，A 廠只係放棄咗 500 支槍，而 B 廠就會放棄咗成 5,000 支槍－B 廠集中生產牛油嘅機會成本高 A 廠嘅一大截，所以 B 廠雖然喺生產兩樣貨品上都勁過 A 廠，但佢依然比較有誘因集中生產槍。

人同人之間有專業知識同技能上嘅差異，所以每個人專長生產嘅嘢都唔同：個經濟體就有咗分工嘅現象。

## 當代理論
喺經濟學家之間，一般認為分工喺資本主義社會入面係不可避免嘅，原因係冇人可以同時做晒所有工作。勞動嘅階層制係現代資本主義職場結構嘅一個非常普遍特徵，而呢啲階層嘅結構方式，會受到唔同因素影響，包括：
*規模：組織愈大，勞動分工嘅程度就愈高。
*成本：成本限制咗細型組織去細分佢哋嘅勞動責任。
*新科技發展：科技進步令到組織入面嘅專業化工作量有所下降，因為新科技表示，少量員工都可以完成多種任務，仲可以  住生產力，甚至提升生產力。新科技亦有助於部門之間嘅資訊流通，減少部門之間相互孤立嘅情況。

## 經濟相關
*貿易
*工作設計
*零和博弈

## 垃雜相關
*組織
*談判
*行頭
*真社會性

## 引咗
自由市場

**自由市場**（**free market**）係指一個理論上存在、淨係受消費者同市場機制主導、唔受政府或者第啲權威干涉嘅市場。
市場形式

經濟學上會將市場分做多種嘅**市場形式**（**market structure**），每種指某種特定類型嘅市場。
價格

**價格**（；）係指一件貨品或者服務要付出幾多錢先可換取。

## 睇埋
*經濟價值
*需求同供應
*定價策略
供應同需求

**供應同需求**係一套微觀經濟學理論，研究貨品服務嘅需求量同供應量點樣決定件貨品服務嘅價格。喺一個市場入面，是但搵一樣俾人買賣緊嘅貨品或者服務，佢會至少有兩個屬性：價格同埋**數量**。供應同需求嘅理論就解釋價格同數量之間嘅啦掕。喺微觀經濟學上，呢個理論能夠預測喺一個有完全競爭（指冇任何一個買家或者賣家大到有能力獨力掌控啲貨品服務嘅價格）嘅市場下嘅貨品同服務嘅價格。

## 嗌法
供應同需求相關詞彙嘅外語名：
*供應：supply
*需求：demand
*價格：price
***數量**：quantity
*均衡：equilibrium
*彈性：elasticity

## 需求

喺市場下，對一件貨品服務嘅需求指**需求量**（買家有能力同肯買嘅量）同價格之間嘅關係。例如有件貨品服務，佢價格喺 10 文嗰陣啲買家總共會買 100 件，價格喺 9 文嗰陣啲買家總共會買 110 件... 等等嘅話，佢嗰條需求曲線就會係穿過（10 文，100 件）同（9 文，110 件）呢兩個點嘅線（唔一定係直線），而呢條曲線所表達嘅嗰段關係就係個需求。需求理論將個體消費者描述為理性嘅決策者，假設佢哋會嘗試用自己手上嘅有限資源（即係佢哋嘅收入）最大噉滿足自己嘅慾望－用行話講嘅話，就係喺有限嘅資源下將自身嘅效用（utility）最大化。

需求定律宣稱，是但搵個市場同是但一件貨品服務，假設第啲因素不變，佢價格同買家會買嘅量之間會形成負關係（條線嘅斜率 s 係負數）－價格愈高買家就會買得愈少，而價格愈低買家就會買得愈多。呢條定律係稀缺性嘅必然結果：價格係啲買家每買一件就要付出嘅資源量，所以一件貨品服務嘅價格乘需求量（買家有能力又肯買嘅量）反映買家有能力付出幾多資源嚟買件貨品服務，但錢係一樣有限嘅資源，所以價格 P 同需求量 Q 乘埋出嗰個數（P \times Q）一定係有限嘅數值；如果條需求曲線係由頭到尾都打橫（s = 0）、打直（s = \infty）或者成正斜率（s > 0）嘅話，就會出現價格同需求量乘埋個數可以係無限大嘅情況，所以如果錢有稀缺性，噉需求曲線只可以係斜率係負數嘅線。

某啲外界因素可以改變需求：收入可以影響需求－如果啲買家嘅收入突然間普遍升嘅話，噉通常會引致條需求曲線向右移（買家無論價格幾高都買多咗嘢），而相反，如果啲買家收入突然普遍跌嘅話，噉通常會引致條需求曲線向左移（買家無論價格幾高都買少咗嘢）；替代品嘅價格都可以改變需求，例如如果家吓 SONY 提高佢啲商品嘅價格，搞到由佢生產嘅 PS4 遊戲機價格上升，噉啲買家對任天堂 Switch（由任天堂出嘅遊戲機）嘅需求會提升（條需求曲線向右移）－PS4 價格上升令少咗人買 PS4，而任天堂 Switch 同 PS4 一樣，可以滿足啲人打機嘅慾望（係 PS4 嘅替代品），所以就算任天堂 Switch 嘅價格唔變都好，啲人都會買多咗。

喺現實應用當中，經濟學家會用各式各樣嘅方法嚟做需求預測：喺最簡單嗰種情況下，佢哋可以做個問卷調查，派問卷俾啲消費者，問佢哋「如果件貨品服務係呢個價錢，你會買幾多件」等嘅問題，再將消費者嘅答覆畫成圖表（Y 軸係價格，X 軸係需求量），跟住做個迴歸分析（簡單啲講就係一種分析方法，能夠靠手上數據畫出反映兩個變數之間嘅關係嗰條線），結果會得出一條估計嘅需求曲線。需求預測嘅技術喺營銷策略上好有用，可以幫到企業家知道喺每個價格件貨品服務會賣到幾多件，並且靠噉估計件貨品服務要設喺乜嘢價格先可以令利潤最大化。

## 供應

供應係指件貨品服務嘅價格同**供應量**（指賣家肯整嚟賣嘅量）之間嘅關係。例如假想一件貨，佢價格喺 10 文嗰陣啲生產商總共會生產 100 件，價格喺 9 文嗰陣啲生產商總共會生產 90 件... 等等嘅話，噉呢個價格同供應量之間嘅關係就係件貨嘅供應。對生產者嚟講，佢哋賣一樣貨品服務嘅所得等如件貨品服務嘅價格乘以所賣嘅量，所以一般嚟講，如果假設生產者係理性噉想自己嘅所得最大化嘅話，佢哋會嘗試生產同供應令到佢哋利潤最大化嘅貨品服務，而噉通常就示，假設第啲因素（例如生產成本）不變，一件貨品服務嘅價格愈高，啲生產者賣佢就愈會賺到錢，就愈會肯生產佢－是但搵條供應曲線嚟睇，佢嘅斜率都會係正數，呢條就係所謂嘅供應定律。

同需求同一道理，外在嘅因素可以影響一個供應：例如如果生產科技上有突破或者工人嘅人工跌，令一件貨嘅生產成本下降嘅話，噉通常條供應曲線會向右移（就算價錢不變，啲生產商都會生產多咗）；而如果工人嘅人工升，搞到生產成本上升嘅話，噉通常條供應曲線會向左移（就算價錢不變，啲生產商都會生產少咗）。

## 均衡

均衡係指供應量同需求量相等嘅狀態，即係喺幅供應需求圖入面供應曲線同需求曲線相交嗰一點。
*當一件貨品服務嘅價格低過佢嘅均衡點嗰陣，需求量會大過供應量，所以會出現短缺；
*而當件貨品服務嘅價格高過均衡點嗰陣，供應量會大過需求量，所以會出現盈餘。
喺短缺發生嗰陣，通常啲買家就會爭貨，鬥俾高價錢買－就會推高個價，而喺盈餘發生嗰陣，啲賣家就要賤買手上嘅存貨－就會撳低個價。所以供應同需求理論亦都預測咗，長遠嚟講，任何貨品服務如果外在因素不變，佢個價格係會慢慢噉趨向均衡狀態，令到個供應量同需求量最後變成相等嘅，而當有某啲外在因素改變搞到成條供應曲線或者成條需求曲線有所改變嗰陣，個均衡價格會跟住變。





## 彈性

彈性喺經濟學上係需求同供應可以有嘅屬性，指需求量同供應量對價格改變幾有反應。需求同供應彈性可以用以下呢條式計：

:e_{\langle p \rangle} = \frac{\mathrm{d} Q/Q}{\mathrm{d} P/P}；

當中 P 係件貨品服務嘅價格，Q 係件貨品服務嘅需求量（如果考慮緊嘅係需求）或者供應量（如果考慮緊嘅係供應），而 \mathrm{d} 係指導數－簡單啲講就係變率。

舉個例說明，假想家陣有兩件貨品，X 同 Y，兩個條需求曲線都成直線，X 嗰條斜率高啲（需求彈性低啲），噉嘅話如果兩件貨品嘅價格同時上升 1 文，對 X 嘅需求量嘅跌幅會細過對 Y 嘅需求量嘅。即係話 X 嘅需求量對價格改變反應冇咁大－就算 X 價格變，消費者買嘅數量都冇變得咁明顯。X 需求彈性低啲可以係因為好多原因：例如可能 X 係一樣好似鹽同糖噉嘅生活必需品，所以就算 X 平咗，消費者都唔會太有動力買多啲，而 X 就算貴咗，好多消費者都仲係要焗住買咁多；Y 就可能係好似魚子醬噉嘅奢侈品，Y 對消費者嚟講唔係生活必需嘅，所以佢價格一升，消費者可以索性唔買，但 Y 一平，就會好多消費者想買。

## 睇埋
*市場
*市場學
*經濟學
*消費者

## 引咗

## 拎
需求預測

**需求預測**係經濟學上嘅技術，講緊要估計某件貨品或服務嗰條需求曲線。需求預測唔係靠估嘅，而係要睇過往數據，觀察價錢、收入水平、市場等等嘅因素呈咩走勢，然後再試圖搵出一條需求曲線，預測消費者嘅行為。

## 基本概念

需求曲線係一條條嘅圖線，畫出價錢同需求量之間嘅關係。一般嚟講，價錢愈高，有能力又願意買嘅人數量就愈少；相反嚟講，價錢愈平，需求就愈大。所以需求曲線通常斜率會係負數。喺但實際情況會複雜啲，例如收入改變、潮流轉變、新產品推出等等，都會令條需求曲線郁位。

## 應用價值
需求預測喺好多地方都有用，例如：  
*企業可以預計下應該生產幾多貨；  
*政府可以計劃基建同政策；  
*經濟學同市場學等領域嘅學者，可以研究市場點樣運作。

## 睇埋
*迴歸分析

## 引咗
營銷策略

**營銷策略**（）喺市場學上指一個「長遠要點為一件產品做市場」嘅計劃。

## 概論

## 睇埋
*多角投資
*品牌延伸
需求

**需求**（參見； ）係經濟學入便一個基本概念，指消費者喺唔同價錢下，願意同有能力購買某種貨品或服務**嘅數量**。一般嚟講，價錢升需求量會跌；價錢跌需求量會升。呢種負向關係就係**需求理論**嘅出發點。

## 基本概念

定義上，需求關乎消費者嘅行為。某樣貨品或服務嘅價錢低咗，買得起嘅人自然多咗，**需求量**（消費者有能力又願意買嘅量）就會上升。舉例說明，若果出前一丁每包嘅價由 4 文港紙跌到 2 文，普羅消費者「有能力又願意買嘅量」就會多咗，例如係啲人掃多幾包去儲糧。

呢種價錢同需求量之間嘅反向關係，可以用需求曲線嚟表達。圖中打橫軸代表需求量（有能力又願意買嘅量），打戙軸代表價錢。條曲線通常向右下斜，斜率係負數（需求定律），反映**平嘢買多啲**呢種基本消費心理，亦反映消費者嘅收入實係有限嘅—所以佢哋「有能力又願意買嘅量」都係有限嘅數值。

需求定律係經濟學上嘅基本定律之一。呢條定律宣稱，是但搵個市場同是但一件貨品或服務，假設其他因素不變，件貨品服務嘅價格同買家會買嘅量之間會形成負關係（條線嘅斜率係負數）－價格愈高買家就會買得愈少，而價格愈低買家就會買得愈多。呢條定律係稀缺性嘅必然結果：價格係啲買家每買一件就要付出嘅資源量，所以一件貨品服務嘅價格乘需求量（買家有能力又肯買嘅量）反映買家有能力付出幾多資源嚟買件貨品服務，但錢係一樣有限嘅資源，所以價格同需求量乘埋出嗰個數一定係有限嘅數值；如果條需求曲線係由頭到尾都打橫、打直或者成正斜率嘅話，就會出現價格同需求量乘埋個數可以係無限大嘅情況，所以如果錢呢樣嘢係稀缺嘅，噉需求曲線只可以係斜率係負數嘅線。

幾個容易撈亂嘅詞：
*需求：指定時間同地點，消費者喺各種可能價格下，對某種貨品或服務有能力又肯買嘅量。將呢啲「價錢及對應嘅需求量」畫條線出嚟，就會形成需求曲線。
*需求量：指喺某個特定價格之下，消費者願意同能夠購買幾多。即係話，一個需求量係需求曲線上面其中一點，會對應某個價錢；需求量會跟住價格改變而變，但噉唔代表整體需求改變。
*需求定律：經濟學入便一條基本原則，講緊假如其他因素冚唪唥不變，某貨品或服務嘅價愈高，消費者對佢嘅需求量就愈低；反之價格愈低，需求量就愈高。


## 需求改變
**需求改變**指嘅係：喺價錢唔變嘅情況下，需求量出現改變，喺幅圖中，成條需求曲線會移位。呢種情況有別於**需求量改變**，需求量改變係價錢郁咗，需求量自然改變；但需求改變指緊嘅係價錢不變需求量改變，成條需求曲線左右移動。 

上圖係改變緊嘅需求曲線（D）同埋唔郁嘅供應曲線（S）；呢幅圖反映需求提升（由 D1 去 D2）。

造成需求改變嘅原因包括
*收入改變：例如政府派消費券或者經濟增長，普羅市民多咗錢使。
*喜好同潮流轉變：例如港澳突然掀起新熱潮，興飲泰式奶茶，啲人個個走去飲泰式奶茶，泰式奶茶取代咗珍珠奶茶，就表示珍珠奶茶價錢不變，需求量跌。
*替代品或互補品價格變化：例如港鐵加價，巴士嘅需求好可能會升。
*未來預期：例如啲人預期嚟緊會有通脹，可能會提前買米儲貨，米嘅需求突然升。
當需求增加嘅時候，同時假設供應不變，會推高均衡價錢：均衡係指市場入面供應量同需求量啱啱相等，即係話供應同需求圖上兩條曲線交叉嗰個點；如果某種商品或服務嘅價格低過均衡價，需求會多過供應，市場就會出現短缺；相反如果價格高過均衡點，供應就會多過需求，結果就會出現盈餘。出現短缺嗰時，消費者為咗買到貨，往往願意出更高價，從而拉高市價；但如果出現盈餘，賣家就會爭住清貨，從而壓低售價。以口罩為例，疫症或者流感發生嘅時候需求會急升（需求曲線向右郁），價錢就跟住飆升；疫情減退後，需求就會跌（需求曲線向左郁），價錢回落。

## 睇埋
*彈性：需求可以有嘅一種重要特性。
*需求預測
*市場研究
*替代同互補品
*需求拉動通脹

## 引咗
供應

**供應**（；參見）係經濟學嘅核心概念，指生產者喺唔同價錢之下，願意同能夠提供幾大量嘅貨品或者服務。一般嚟講，價錢升，供應量都會跟住升；價錢跌，供應量都會跟住跌。呢種正向關係就係供應概念嘅出發點。

## 基本概念

定義上，供應講緊嘅係生產者願意供應幾多貨品或者服務，價錢係佢哋考慮嘅一個關鍵因素。若果某樣貨品或服務賣得貴咗，生產者就會有更大誘因去生產多啲，於是**供應量**就上升，因為營業額高咗。例如魚翅賣價貴咗（價錢升），供應商就好可能會加大進口或轉向非法捕撈，令到市面上流通嘅魚翅量多咗（供應量上升）。

呢段價錢與供應量之間嘅關係，可以用**供應曲線**嚟表示。喺圖中，打橫嗰條軸代表**供應量**，打戙嗰條軸代表**價錢**。供應曲線一般向右上斜，反映「賣價愈高，供應商就會供應愈大量嘅貨或服務」呢個合乎直覺嘅經濟事實。

## 供應改變
**供應改變**指嘅係喺同一個價錢水平下，生產者願意供應嘅數量「無端端」增加或者減少，呢種改變同件貨品服務本身嘅價錢無關。呢點有別於**供應量改變**——供應量改變係因為價錢郁咗，順住曲線走，供應量跟住變，而供應改變就係成條曲線郁。

引致供應改變嘅成因有好多，例如
*生產嘅成本變化：例如工人嘅人工平咗，就算價錢冇變，供應商都可以請多啲工人，供應到嘅量上升。
*技術進步：價錢冇變，供應量都升到。
*天氣同自然災害：例如水浸破壞農田，農作物少咗，就算價錢冇變，供應商有能力供應嘅量都跌咗。
*政策變動
供應增加嗰陣，供應曲線會向右移（價錢不變，供應量升）；反之，供應減少條線就會向左移（價錢不變，供應量跌）。譬如街市嘅生果檔為例，如果入口香蕉嘅成本因為航運費跌而降低，成條供應曲線就會向右移，同一價錢下可以買到更多嘅香蕉。

供應改變會直接影響市場嘅均衡點：均衡係指供應量同需求量相等嘅狀態，即係幅供應需求圖入面供應曲線同需求曲線相交嗰點。
*當一件貨品服務嘅價格低過佢嘅均衡點嗰陣，需求量會大過供應量，所以會出現短缺；
*而當件貨品服務嘅價格高過均衡點嗰陣，供應量會大過需求量，所以會出現盈餘。
短缺發生嗰陣，啲買家就會爭貨，鬥俾高價錢買－推高個價，而盈餘發生嗰陣，啲賣家就要賤買手上嘅存貨－就會撳低個價。所以供應同需求理論亦都預測咗，長遠嚟講，任何貨品服務如果外在因素不變，佢個價格係會慢慢噉趨向均衡狀態，令到個供應量同需求量最後變成相等嘅，而當有某啲外在因素改變搞到成條供應曲線或者成條需求曲線有所改變嗰陣，個均衡價格會跟住變。如果供應增加而需求不變，就會供過於求，價錢會跌；反之如果供應減少而需求不變，可能會推高價錢。

## 睇埋
*微觀經濟學
*供應同需求

## 引咗
經濟均衡

**經濟均衡**（**economic equilibrium**）係經濟學上嘅一個概念，泛指「有若干股相反影響嘅經濟力量相當，令到某啲經濟變數進入一個穩定不變嘅水平」嘅狀態。例如係**市場均衡**（**market equilibrium**）噉，就係指一件貨或者服務嘅供應量同需求量相當，令到件貨或者服務喺市場上嘅價格進入穩定不變嘅水平。
經濟短缺

**經濟短缺**（ | ）係指一件貨品服務需求量大過供應量（**供不應求**）。

短缺發生嗰陣，通常啲買家就會爭貨，鬥俾高價錢買－就會推高個價。

## 睇埋
*供應同需求
*盈餘
*囤積
*收藏
經濟盈餘

**經濟盈餘**（ | ）係指一件貨品服務供應量大過需求量（**供過於求**）。

喺盈餘發生嗰陣，啲賣家就要賤賣手上嘅存貨－就會撳低個價。

## 睇埋
*供應同需求
*短缺
彈性 (經濟學)

喺經濟學上，**彈性**（）係需求同供應可以有嘅一種屬性，泛指需求量同供應量對價格改變有幾強嘅反應。彈性高係指需求量同供應量對價格改變有大反應，而彈性低就係指兩個量對價格改變冇乜明顯反應。

## 概論

例如某種貨品或服務嘅「需求彈性」（記作 E_{d}）係講緊對嗰種貨品服務嘅需求量對價格變動有幾敏感。價格上升嗰陣，幾乎所有貨品嘅需求量都會下降（需求定律講嘅嘢）但係唔同貨品嘅下降幅度可以爭好遠。需求嘅價格彈性就係指喺其他條件不變之下，價格每上升 1% 嗰時，需求量會出現幾多百分比嘅變化；如果彈性係 -2，即係話價格上升 1% 會令需求量下降 2%。呢個百分比高嘅話，就表示價格一升需求量就大跌，相比之下如果呢個百分比數值低（喺 0 同 1 之間）就表示價格唔會點樣影響件貨品服務嘅需求量。

某種貨品或服務嘅需求嘅價格彈性系數條式係：
:E_{\langle P \rangle} = \frac{\Delta Q/Q}{\Delta P/P}

需求彈性呢個概念，可以用需求同供應嗰種圖嚟思考，下邊兩幅圖嘅打戙條軸係**價錢**，打橫條軸係**需求量**：


File:Price elasticity - very elastic.svg|高嘅彈性：價格跌少少，需求量大增。
File:Price elasticity - very inelastic.svg|低嘅彈性：價格跌好多，需求量都冇乜點變。


## 分析
喺經濟學上，必需品嘅需求價格彈性偏低，就算必需品嘅價格上升，消費者好多時都焗住要照買，例如糧食通脹下糧食變得愈嚟愈貴，消費者都仲係要買。

相比之下，奢侈品嘅需求價格彈性就傾向較高。

## 睇埋
*通脹
*斜率

## 引述
資訊經濟學

**資訊經濟學**（）係經濟學一個子領域，研究資訊對經濟嘅影響。

## 睇埋
*資訊理論
*道德風險
投資回報率

**投資回報率**（，簡稱「」）指純利同成本所成嘅比例。

## 定義

## 睇埋
*多角投資同標準差
經濟指標

**經濟指標**（；）係指一項描述經濟活動嘅統計數據，例子有本地生產總值（GDP）同埋通脹率呀噉。

## 睇埋
*經濟測量學
*宏觀經濟學
## 文獻
*O'Sullivan, Arthur; Sheffrin, Steven M. (2003). *Economics: Principles in Action*. Upper Saddle River, New Jersey: Pearson Prentice Hall.
人均本地生產總值

**人均本地生產總值**（）係一種經濟指標，指個經濟體每單位人口有幾多本地生產總值（GDP）。

人均本地生產總值嘅公式係：
:本地生產總值 ／ 當地人口 = 人均本地生產總值

人均本地國內生產總值通常廣泛用嚟衡量國民／市民平均生活水準或者經濟福祉嘅指標，但都有公認嘅缺點，例如：
* 佢冇顯示生產總值－即係收入－嘅分配情況，假如一個地方人均本地生產總值高，但係堅尼系數亦都好高，咁爾個地方會係有人「朱門酒肉臭」，有人仍住陋巷、劏房，幸福指數唔會高。
* 有啲地方大量聘請外勞，爾啲外勞對當地生產有經濟貢獻但係冇計入人口，咁就會虛大咗個指標值。

## 參考
* 

## 睇埋
*GDP
*社經地位

類:經濟指標
經濟增長

**經濟增長**（）簡單講可以理解為一個經濟體嘅「經濟表現」隨住時間而上升：經濟學上有好多指標可以用嚟衡量一個經濟體表現如何，譬如係本地生產總值（GDP）呀噉；做統計嘅人會睇住呢啲指標，按通脹做調整，從而評估經濟表現。要評估經濟增長情況，最常見嘅係檢視實質 GDP 嘅百分比增長率。

要評定經濟增長，通常係睇**實質** GDP 增長率、人均實質 GDP 增長率、或者人均國民收入增長率：當中**增長率**係指喺一段時期入面，第一年同最後嗰年之間响指標數值上每年平均升幾多 %。呢個率反映段時期內指標嘅變化平均呈乜嘢趨勢；**實質**係指計數嗰陣啲指標要按通脹做調整，消除通脹對貨品同服務價格嘅扭曲效果；而**人均**意思係指要將 GDP 嘅總值除以個經濟體嘅人口，得出平均每人分到幾多 GDP。

响廿一世紀初經濟學，經濟增長可以按成因分做兩大類：集約化增長係指增長源於更有效使用投入要素（勞動力、能源或者生產用嘅材料）；相比之下，一個經濟體望落增長咗，亦可能只係因為可用嘅投入要素多咗，例如人口或者領土增加呀噉，呢種增長就係廣泛增長。科技方面嘅創新，好多時都有助人類更有效噉做生產，帶嚟集約化增長。

## 影響因素

人均產出可以受好多因素影響：每單位勞動投入嘅產出（勞動生產率）、工作時數、實際有做嘢嘅適齡人口百分比（參與率）同埋適齡人口佔總人口幾多（人口結構）... 等嘅因素，冚唪唥都可以左右人均產出。





計數嗰陣，經濟學家會分辨長期同短期嘅經濟增長。事實表明，就算冇乜特別事發生，一個經濟體嘅經濟活動都梗會有週期性嘅上上落落，總需求同好多其他變數都會不斷起起跌跌（波動），呢樣嘢就係所謂嘅商業週期。相比之下，經濟增長係講緊一種長期趨勢，呢股趨勢源自結構性嘅原因造成，例如係科技進步噉。

## 相關政策
政府如果想推動經濟增長，有好多政策可以用。

### 調整利率

政府可以降低商業銀行嘅存貸款利率。此舉可以透過好多方式影響經濟增長：政府降低利率，就表示啲人借錢做生意同投資嘅誘因強咗，而呢啲活動多咗，個經濟體就比較容易有增長。

除此之外，降低利率仲可以減低通縮嘅風險：如果一個經濟體啲貨品同服務嘅價呈跌勢（通縮），啲人就有誘因唔買嘢，因為佢哋預佢哋想要嘅嘢跟住落嚟價值會跌，消費就會跟住呈跌勢。如是者就會形成惡性循環。而降低利率就表示啲人更加有誘因（例如）借錢買樓，往往仲會形成輕微嘅通脹，啲人嘅誘因變成唔好揸住啲錢，而係攞啲錢去使咗佢（或者做投資）消費就會增加。不過降低利率又有可能增加通脹或者流動資金過剩嘅風險。

### 財政政策
政府亦可以增加佢哋嘅財政支出。呢種措施會創造就業機會、需求，仲有可能吸引埋投資。

政府支出本身就可以用嚟投資工程項目，呢啲項目創造就業同對其他行業嘅需求，例如政府出錢起橋，就要請工人同埋工程師等嘅人員。呢啲從業員有錢賺就會想攞啲錢去使，產生新嘅需求。噉樣推演落去，政府理論上可以創造比投資本身大好幾倍咁多嘅經濟增長。

相對於利息政策，政府支出有一啲優勢：加息嘅時候，啲人會將多餘嘅錢用嚟做存款，而唔肯攞去用嚟消費或者投資；相比之下，增加財政支出嘅時候，就可以肯定增加嘅收入大部分會轉變成消費，去滿足從業員嘅基本需求。另外啲人為咗應付經濟危機，都要有足夠嘅存款，具體數目要睇國家具體嘅經濟形勢同社會保障情況。呢個政策嘅缺點係擴大財政赤字，而且因為公共投資嘅目的一定要清晰，佢哋嘅效率經常都畀人質疑。

政府又可以降低個人或者公司嘅稅率。呢個措施同減息一樣，會促進企業投資同個人消費嘅誘因。個人消費增加又會反過嚟創造需求，促進企業發展。不過降低稅率都有風險，就係可能會增加政府嘅財政赤字。

### 匯率政策

政府可以降低本地貨幣嘅匯率（低匯率政策）。噉做會增加佢哋嘅出口，因為本地貨品喺國際市場上嘅價格變得平咗。出口增加就會令生產商增加投資同創造就業機會，從而增加埋消費。

呢種做法缺點係，本地貨品喺國際市場上嘅價格最終係由生產商決定嘅，如果生產商同時加價，個政策就唔能夠產生預期嘅效果，而且相對嚟講，進口貨品會貴咗。長期實施低匯率政策會導致通脹。

## 社會影響
### 生活質素

有關經濟增長同生活質素之間有咩關係，有經濟學家提倡所謂嘅**臨界假說**。根據呢個諗法，經濟增長會提升啲人嘅生活質素，不過呢股升勢只會去到某個點。一到咗呢個**臨界點**，持續嘅經濟增長反而可能會令生活質素下降。呢段關係可以用一條好似倒轉嘅 U 噉形嘅曲線嚟表示，曲線頂點就係應該追求嘅增長水平。實證嘅研究顯示，人均 GDP 同啲人嘅幸福感之間確實有正嘅相關，不過人均收入一過咗 15,000 文美金，呢段關係就唔再成立。

經濟增長可以用嚟減輕貧窮：噉係由於就業機會同勞動生產力會同時增加。有英倫嘅智庫對二十四個經歷咗經濟增長嘅國家同地區做研究，發現其中十八個國家貧窮情況都有改善。

生產力提升唔一定會帶住工資一齊升，好似美國就係一個例子。喺美國，自從一九八〇年代開始，生產力同工資之間嘅差距就一直擴大緊。

### 全球暖化

經濟增長同二氧化碳排放率之間有緊密嘅關係：生產要用各種嘅機械，運貨送貨要用各種嘅交通工具，啲嘢攞去舖頭賣，舖頭營運又要用燈同埋各種嘅工具，呢啲嘢全部都會排放二氧化碳。有報告指出，喺照常營運嘅情況下，全球排放量將足以推動溫室氣體濃度喺二〇二五年超過 550 ppm 咁多二氧化碳，到廿一世紀末就會超過 650-700 ppm，呢個預測喺模型假設有廣泛變化嘅情況下都仲會成立。科學界嘅共識係，要令地球生態系統可以持續運作而唔會產生危險風險，就需要將濃度穩定喺 450-550 ppm 嘅水平。

因此，以增長為導向嘅經濟學家建議政府介入能源生產，支持風能、太陽能、水力發電同核能等比較少排放二氧化碳嘅能源，將化石燃料嘅使用主要限制喺家庭煮食需要... 等等。英國政府喺二〇〇六年發表嘅報告得出結論，犧牲投資 GDP 嘅 1% 就足以避免氣候變化最嚴重嘅影響，而如果唔噉做，就可能要面臨相當於 GDP 20% 咁多嘅成本。

## 睇埋
*卡路里：研究發現，隨住經濟增長，個經濟體嘅人食嘅卡路里總量會愈嚟愈多。
*創新
*創業
*收入再分配
*通脹同通縮


## 註釋

## 引咗

## 拎
* 主頁 > 香港經濟情況 > 最新發展，香港特區政府
* Greenlaw, S. A., Shapiro, D., & MacDonald, D. (2022). ''Principles of economics 3e''（譯：**經濟學原理 3e**），OpenStax
商業週期

每一個經濟體嘅 GDP（同埋其他嘅經濟表現指標）長遠嚟講都會週期性噉上上落落，呢啲上上落落就係所謂嘅**商業週期**（**business cycle**）。
結構性失業

**結構性失業**（**structural unemployment**）指工人嘅技能同現存職位所需嘅技能唔夾而引起嘅失業。
奧肯法則

**奧肯法則**（**Okun's law**）係經濟學上嘅一條定律。原版嘅奧肯法則話，經濟輸出每升 3%，失業率就會跌 1%。
財政政策

**財政政策**（；）涉及一個經濟體嘅政府用佢嘅收入同支出嚟影響個經濟體嘅宏觀情況。

當一個經濟體嘅總需求跌到有返咁上下低嗰陣，就會出現有一部份生產能力冇用盡嘅情況；喺呢個情況下，政府可以使錢同減稅令個總需求升返，而用淨嘅資源可以俾政府攞去用。舉個例說明，想像家吓有一個經濟體經濟不景，搞到有好多唔同行業嘅人失業，喺呢個時候，政府可以減稅，等啲消費者多啲多餘錢，令佢哋使多啲錢，啲生產者感覺到消費者對貨品服務嘅需求上升，就會做多啲生產，就要請多啲人做嘢－減稅間接舒緩失業嘅問題；同時，政府又可以索性（例如）請一啲因為經濟不景而冇嘢做嘅建築工人同埋工程師幫政府手起基建－直接噉舒緩失業嘅問題。

## 睇埋
*宏觀經濟
*經濟指標
## 攷
公共事業

**公共事業**（**public sector**）係指一個經濟體入面由公共服務同國有企業組成嗰部份。
稅收負擔

**稅收負擔**（**tax incidence** / **tax burden**）係指一個特定嘅稅對公共福利嘅分配嘅影響。
福利經濟學

**福利經濟學**（**welfare economics**）係經濟學一個子領域，用微觀經濟學嘅理論技巧，去同時確定一個經濟體入邊嘅分配效率同埋與之相關嘅收入分配。呢個學科係會嘗試檢視構成咗社會嘅個體嘅經濟行為去研判社會福利。
再現

**再現**（ ）係科學哲學上嘅重要概念，講到同一個研究結果能唔能夠**再**次出**現**：科學講究客觀，所以同一份研究，理應要係由唔同人喺唔同時地做，都得出一樣嘅結果；噉至表示個結果客觀。而喺實際應用上，科學家見到同行做咗啲出人意表嘅結果嗰陣，好多時都會嘗試用嗰位同行用嘅方法，做多次份研究，目的就係想睇吓嗰份研究嘅結果有冇再現呢樣特性。

## 基礎概念

科學哲學係哲學一門，專門研究科學嘅本質以及研究方法。科學追求嘅係準確噉理解現象，而客觀就係實踐科學嘅其中一個基本要求。所謂**客觀**，意思係話研究者理應要盡量排除主觀偏見、個人信念、情緒或者社會期望對觀察同解釋所造成嘅干擾。客觀亦係分辨科學知識同其他形式嘅信念嘅其中一個關鍵：唔同文化都有佢哋理解世界嘅方法，但科學之所以能夠建立起全球一致嘅共識，就係因為佢依賴一套清楚嘅原則：證據優先、邏輯推理以及反覆檢驗。呢種態度令科學能夠跨越文化、語言以至時代嘅限制，產生可重用、可預測嘅知識。

由於科學追求客觀，所以同一份科學研究應該無論由邊個做，結果都係一樣嘅：再現正正就係講緊手上嘅研究結果能唔能夠**再**次出**現**——假想依家某份研究搵到個結果，如果第位研究者攞住份研究報告，跟住佢個方法去做，理應能夠得到相同嘅結果。而事實表明，廿一世紀初嘅科學界不時會有研究者為咗炒作，而報告一啲有誤導嘅結果，甚至偽造結果，因此科學家睇到一啲樣眼、有話題性嘅結果嗰時，往往會或多或少帶有一啲懷疑，想知道個結果係咪可再現。

再現對科學研究嚟講至關重要，因為研究結果一定要可再現先至可靠。​透過唔同研究者重複實驗並得到相似嘅結果，科學界可以確立手上嘅新發現唔係偶然或者受偏差影響。而​做唔到再現嘅研究結果，往往會削弱公眾對科學嘅信任，阻礙科學進步。​

## 再現危機

喺二十一世紀初，多個科學領域都出現嚴重嘅再現危機，好多研究結果都事後發現係無法再現嘅。响經濟學同心理學等嘅社會科學領域，就有二〇一五年嘅調查發現，有成 62% 嘅研究者喺研究結果出咗街後，都拒絕分享自己嘅數據，而响醫學領域就有二〇一一年嘅調查發現，只有 6% 嘅研究結果係完全可再現嘅。

再現危機嘅成因有好多：有好多研究者為咗想登吸引人注意嘅論文，而選擇性噉報告結果，例如漁翁撒網噉試大量唔同嘅變數，然後淨係報告搵到有趣結果嗰啲，甚至有部份嘅科研人員會偽造數據；而且學術出版嘅相關人員亦被指有問題，例如有人批評學術期刊為咗爭取注意力，淨係肯刊登一啲引人注目嘅結果，間接就搞到科研人員有誘因選擇性報告同偽造數據。

## 確保再現
再現危機引起咗科學界嘅廣泛關注。為咗應對呢個問題，科學界開始推行改革措施，例如提倡開放科學、預註冊研究、公開數據同研究方法，以及鼓勵發表再現研究嘅結果。呢啲努力旨在想提升科研嘅透明度同可靠度，重建公眾對科學嘅信任。

有研究者指出，為咗確保研究結果達致可再現，做科研嘅人可以採取多項嚴謹嘅措施。​首先，研究設計要事先清晰定義啲變數，同時盡可能控制混淆變數，而且樣本應該要充足，減少隨機誤差嘅影響。

原則上，做科研嘅人應該要詳細記錄低自己嘅研究方法，包括係用咗咩樣本、抽樣方法係乜、樣本特性、以及係量度方法呀噉，並且寫論文發表研究結果嗰陣如實將一切稟報晒出嚟，防止選擇性報告研究結果，增加研究嘅透明度。噉就可以確保啲同行可以睇自己嘅報告嘗試返做，有助科學界檢驗研究結果係咪做到再現。

## 睇埋
*科學方法
*可否證度
*實驗
*發表偏差

## 註釋

## 引咗

## 拎
*ReproducibleResearch.net（譯：**可重現嘅研究**、**可再產生嘅研究**）
古典經濟學

**古典經濟學**（**classical economics**）係最早期嗰套經濟學理論，因為古典經濟學家提出咗好多現代經濟學仲用緊嘅概念。
凱恩斯經濟學

**凱恩斯經濟學**（**Keynesian economics**）係由英格蘭經濟學家凱恩斯（John Maynard Keynes）所創嘅一套經濟理論。
新古典經濟學

**新古典經濟學**（**neoclasical economics**）呢套經濟理論係喺 1870 至 1910 年興起嘅。新古典經濟學研究個體人類、家庭、同組織嘅行為同埋佢哋點樣運用手頭上嘅稀缺資源達到佢哋嘅目的。呢套經濟理論假設一個人大致上係理性嘅，喺任何時間點都喺度嘗試運用手上嘅有限資源嚟達到某啲目的，而且喺決策方面有某啲偏好。
芝加哥經濟學派

**芝加哥經濟學派**（**The Chicago School of economics**）係經濟學嘅一個學派，主張自由市場同貨幣主義（monetarism）。根據呢個學派嘅經濟學者（例如係佛利民；Milton Friedman），衹要錢供應唔好突然擴充或者收縮，市場經濟體本質上係穩定嘅，而呢個學派嘅分析師普遍認同，錢供應上嘅問題係大蕭條嘅主要成因。
貨幣主義

**貨幣主義**（**monetarism**）係貨幣經濟學上嘅一個思想，主張政府喺錢供應嘅控制上扮演重要嘅角色。
企業社會責任

**企業社會責任**（；）係指「企業應該運用手頭上嘅資源，喺唔呃人嘅情況同埋公開嘅競爭之下，將自己嘅利潤最大化」嘅諗頭。

## 基本諗頭

## 文獻
*Karnani, A. (2010). The case against corporate social responsibility. *Wall Street Journal*, 23(14), 1-5.
遊戲控制器

**遊戲控制器**（），又叫**遊戲手掣**，係指俾人喺打機嗰陣向部遊戲機傳訊號輸入嘅架生，通常會有若干個掣俾玩家撳，好多時仲會有若干碌類比搖桿。

## 睇埋
*遊戲機
*電子工程